Irekia Eusko Jaurlaritza - Gobierno Vasco :: Erabakia, Barne Ministerioarekin eta autonomia-erkidegoetan babes zibilaren arloko eskumena duten sailekin larrialdi-gaietan jarduteko lankidetzako esparru-hitzarmen bat sinatzea baimentzen duena. (2013-10-07(e)ko Kointseiluan hartutako erabakia)\nErabakia, Barne Ministerioarekin eta…\nErabakia, Barne Ministerioarekin eta autonomia-erkidegoetan babes zibilaren arloko eskumena duten sailekin larrialdi-gaietan jarduteko lankidetzako esparru-hitzarmen bat sinatzea baimentzen duena. (2013-10-07(e)ko Kointseiluan hartutako erabakia)\nBABES ZIBILAREN ALORREAN ORGANISMOEN ARTEKO LANKIDETZA HOBETZEKO ESPARRU-HITZARMENA ONARTU DUTE\nLankidetza-hitzarmenak sinatu eta bost urte iraungo du\nBarne Ministerioak eta autonomia-erkidegoetako babes zibileko sail eskudunek larrialdien kudeaketan lankidetzan aritzeko esparru-hitzarmena sinatzea onartu du Gobernu Kontseiluak, Segurtasun Sailak hala eskatuta.\nEsparru-hitzarmenak bost urte iraungo du, eta bere helburua Barne Ministerioko Babes Zibileko eta Larrialdietako Zuzendaritza Nagusiaren eta hitzarmena sinatzen duten autonomia-erkidegoetako babes zibileko organismo eskudunen arteko lankidetza hobetzea da, arrisku larriko eta larrialdiko egoerak kudeatzeko baliabideak emateari dagokionez.\nEsparru-hitzarmenak biltzen dituen jarduera nagusien artean, hurrengoak nabarmentzen dira: Euskal Autonomia Erkidegoko SOS-Deiak zentroak Estatuko Babes Zibileko eta Larrialdietako Zuzendaritza Nagusiko Larrialdi Gelarekin komunikatzeko sistema bat, jarduketako eta/edo aholkularitza teknikoko ekipamenduak ematea EAEri (beharrezkoa izanez gero), laguntza logistikoa ematea mobilizatutako ekipamenduak eraginpeko autonomia-erkidegora eramateko, eta jarduketako eta aholkularitza teknikoko ekipamenduen ezaugarriak beren jarduteko ahalmenen arabera zehaztea.\nEra berean, hitzarmenak ekipamenduetako langileentzako prestakuntza-programa bat ezartzea eta hitzarmeneko aurreikuspenak garatzeko intereseko jardunaldi teknikoak eta mintegiak antolatzea barne hartzen du, bai eta Europar Batasuneko babes zibilaren esparruan Lankidetzarako Erkidegoko Mekanismoarekin lotura egitea erraztuko duten neurriak ezartzea ere.\nGobernu Kontseiluak onartutako esparru-hitzarmena babes zibilaren arloko laguntzak errazteko erkidegoko mekanismo bat ezartzeko Europako erabakiaren barruan sartzen da. Tresna horren bidez, alde batetik, Estatu barruko laguntzak erraztea eta hobetzea bilatzen da; bestetik, hitzarmena aplikagarria izango da kanpoan laguntzeko esku-hartzeko baliabideak eman behar direnean Europako mekanismoaren barruan.\nHauek izango dira larrialdietan jarduteko irizpide orokorrak:\n-EAEn larrialdi-egoeraren bat gertatzen denean, Segurtasun Sailak laguntza eskatu ahal izango dio Estatuko Babes Zibileko eta Larrialdietako Zuzendaritza Nagusiari, baita gainerako autonomia-erkidegoei ere, komunikazio-sistema komunaren bitartez. Horretarako, laguntza-mota zehaztu beharko dute.\n-Estatuko Babes Zibileko eta Larrialdietako Zuzendaritza Nagusiak bitartekoen proposamena ezarriko dute, eta eragindako autonomia-erkidegoa berehala jarriko da jakinaren gainean. Segurtasun Sailak erabat edo partzialki onartzen duenean aipatutako eskaintza, Estatuko Babes Zibileko eta Larrialdietako Zuzendaritza Nagusiak koordinatuko du onartutako laguntza bidaltzea.\n-Laguntza-ekipoen esku-hartzeak Segurtasun Sailaren eskumenekoak izango dira.\n-Estatu osoko interesekotzat hartutako larrialdi kasu batean, edota Espainiako Estatutik kanpo gertatzen bada eta Babes Zibileko Lankidetzarako Erkidegoko Mekanismoak esku hartzen badu, jarduera-ekipoen eskaera Ministerioaren Babes Zibileko eta Larrialdietako Zuzendaritza Nagusiak egingo du.\nSustapen Ministerioarekiko hitzarmena, lurzoruaren eta hirigintzaren gaineko informazio-sistema bat bultzatzeko (2012-02-28(e)ko Kointseiluan hartutako erabakia)\nGobernu Kontseiluak hainbat enpresaren kanpoko larrialdietarako planak onartu ditu (2011-01-18(e)ko Kointseiluan hartutako erabakia)\n116/2019 EBAZPENA, azaroaren 20koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara eman dadila Nekazaritza, Arrantza eta Elikadura Ministerioarekin 2019an estatistikaren arloan sinatutako…\nEBAZPENA, Laneko eta Gizarte Segurantzako zuzendariarena, zeinen bidez xedatzen baita EAEko Merkataritzaren I. Esparru Akordioa erregistratu, argitaratu eta gordailatzea, 2015eko azaroaren 25etik 2017ko abenduaren 31ra bitartean indarrean egongo dena.\n3/2019 EBAZPENA, urtarrilaren 31koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara eman dadila Nekazaritza, Arrantza eta Elikadura Ministerioarekin 2018ko estatistikaren arloan…\n76/2018 EBAZPENA, apirilaren 10ekoa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara ematea lankidetzarako esparru hitzarmena, Euskal Autonomia Erkidegoko Administrazio Orokorraren…


Urriaren 1ean hasiko da berriro dantza-txokoa Erandion - Erandio - Hiruka.eus\nHiruka.eus 2018-09-19 11:10\nUrriaren 1ean hasita, astelehenero egongo da aukera zenbait euskal dantza tradizionaleko zenbait jauzi ikasi eta entseatzeko, Gautxoriak elkartearen eskumenez. Talde bi egongo dira aurten dantza-txokoan, bata hasiberrientzat eta bestea hobetu gura dutenentzat.\nEuskal plaza-dantzakaz gozatzeko aukera egongo da ikasturte honetan ere Erandion. Urriaren 1ean egingo dute lehenengo saioa, eta hortik aurrera astelehenero egongo da aukera dantzak ikasteko edo dakitenek entseatzeko. Hasiberrientzako ordutegia 18:00etatik 19:30era izango da, eta hobetu gura dutenentzakoa, 19:30etik 21:00era artekoa.\nSasoi bitan egongo dute ikastaroa: urritik abendura eta urtarriletik ekainera. Izena emateko Gautxoriak elkarteagaz harremanean jarri beharra dago, 679 353 690 telefono-zenbakira deituta edo dantzatxokoa@gmail.com posta elektronikora idatzita. Dantza-saioak Merkatu Zaharreko eraikinean egingo dituzte, eta Haizea Hormaetxea izango da irakasle eta gidaria.


kritiken hemeroteka » Trilogia ahozpez\n« Maldetan pentsakizunak | Inbentario herrendua »\nEspainiaren arimaz / Joxe Azurmendi / Elkar, 2006\nTrilogia ahozpez Igor Estankona / Deia, 2007-04-20\nTeilatutik hasitako trilogia baten azken liburukia ei da “Espainiaren arimaz”. Lehen atala idatzia du honez gero Zegamako idazleak, Humboldt hizkuntzalariaren ingurukoa. Trilogiaren bigarren zatia “Volksgeist, Herri Gogoa” izango da. Kontzeptu honen gainekoak dira irakurleak “Espainiaren arimaz” honetan aurkituko dituen hainbat gogoeta ere.\nVolksgeist edo “herriaren izpiritua”. Alemaniar jatorriko ideia emankor hori ulertzeko, norbere errealitatera ekartzeko eta are, desitxuratzeko, Espainiar intelektualek erabili dituzten argumentu nagusiak desarmatu ditu Joxe Azurmendik obra honetan. Apunte batzuk dira “obra” bat baino gehiago: Unamuno eta Ortega, esate baterako, sakon kritikatzen dira. Hor ageri dira, halaber, Giner de los Ríos, Fernán Caballero eta abar. Beste pentsalari batzuk aipatu baino ez dira egiten. Baina badauka liburu honek nire antzera jantziegi ez daudenentzat abantaila bat: handik hortik hemendik tesira itzultzen da behin eta berriro; espainiar pentsalariek ez daukate eskubiderik inori arrazista, esentzialista edo etnizista deitzeko. Denon antzeko gripeak pasatu ditu euren filosofia sozialak ere, nahiz eta testuinguru historikoak ez diren berdinak izan Espainian, Frantzian, Alemanian, Italian edo gurean.\nTermino labainkorrak dira, izan ere, arrazismoa edo etnizismoa lakoak. Hispanitatearen baitan bezala, Europako beste ideia nazionalista asko garai nahasian jaio ziren. Espainiaren kasuan Independentziako Gerra deritzonaren ondoko sasoian. Azurmendirentzat hori kontuan izatea sano garrantzitsua da. Frantziar Ilustrazioak ekarritako haizea frantziar tropen kontrako gerran erdi-barneratu zen Europako leku askotan. Eta gero Volkgeist edo nazionalismo erromantikoaren ideien loraldia iritsi zen, hizkuntzari, herriaren jakintzari eta mitoari lotuagoa. Kontraesan horiek bor-bor zeudenean mamitu ziren beraz espainiar antolakuntza kultural, juridiko eta politikoaren korronte nagusi biak, liberala eta tradizio-zalea.\nXIX eta XX. mendeetako Espainiako intelektualak sobera esentzialistak dira Azurmendiren ustez. Eta askotan arrazistak. Ea zer irizten diozun zuk, euskaldun legez hainbeste alditan hori berori entzuna zaren horrek.


MALIKen ama - Zipriztinak\nMalik ezagutu nuen atzo, Europara, bizimodu hobearen bila etorri den mutila. Oraindik horren bila segitzen du. Aurkitzeko esperantzarik ez du galdu. Irrifarrea ere ez. Sarritan egiten du, mutil otzanaren aurpegia jarriz eta bere azal beltzarekin kontraste itzela egiten duten hortzak aldenik alde erakutsiz.\nKaiuko batean sartu zen Senegalen. Zortzi egun noraezean, ezezagunez beteriko txalupa horretan egin ondoren, itsasontzi batek atera zituen bera eta gainerakoak Kanarietara baino Atlantikoaren erdira zeramatzan txangotik. Etxekoei ez zien ezer esan Espainiara iritsi arte. Alacantetik, atxiloaldiak pasatakoan deitu zion amari. Eta zoriona eragin zion. Ama harro, oso harro sentitu zela dio. Semerik gazteenak, kuttunenak, bizimodu hobearen aldeko arriskua hartu eta lortze bidean urrats handia emana zuelako. Eta Malik harro dago, irrifartsu berriz, amari halako poza eman ziolako.\nBaina segituan itzali zaio irrifarrea. Gaixo dago aspalditxoan ama. Gorputzaren erdia ezin omen du mugitu. Elkarrengandik urrats batera daude amagandik urruti iristea lortu izanagatik sentitzen duen harrotasuna, eta horregatik beragatik sentitzen duen samina.\nGaur Maliken ama hil da.\n(Euren sentimendua gogoan, Ismael Lö-ren garrasi-kantua)


Asterix gladiadorea - Wikipedia, entziklopedia askea.\n←Asterix eta godoak Asterix gladiadorea →Asterix Galiako itzulian\nAsterix gladiadorea (frantsesez: Astérix gladiateur) Asterixen abenturak kontatzen dituen laugarren komikia da. René Goscinnyk eta Albert Uderzok egin zuten. Pilote aldizkarian argitaratu zuten 126. eta 168. aleen artean eta, album moduan, 1964an. 1985ean zinemara eraman zuten, Astérix et la Surprise de César marrazki biziduneko filmera hain zuzen ere.\nGaliako prefektua inguruetako kanpamentuetara lagun bat bisitatzera doa. Bertan, Erromara galiar garaiezinetako bat eramatea du. Asuranzeturix bahituko dute baina Kodornix umetxoa lekukoa izango da. Kordonixek Asterix eta Obelix ohartarazi eta hauek bardoaren bila aterako dira, baita Erromaraino ere.\nAsterix eta godoak Asterixen abenturak\nOrriaren azken aldaketa: 31 urria 2020, 19:52.


Semblante Andaluz elkarteak Kultur Asteari amaiera emango dio: 12:00etan, pote txapelketa. 13:00etan, Gitanillas del Alba eta Duende dantza taldeen emanaldia. 14:30ean, Bazkari herrikoia: eltzekada. 18:00etan, Semblante Rociero abesbatzaren emanaldia. 19:00etan, dantzaldia. 21:00etan, amaiera.\nSemblante Andaluz elkarteak Kultur Asteari amaiera emango dio:\n12:00etan, pote txapelketa.\n13:00etan, Gitanillas del Alba eta Duende dantza taldeen emanaldia.\n14:30ean, Bazkari herrikoia: eltzekada.\n18:00etan, Semblante Rociero abesbatzaren emanaldia.\n'El Rey León' filma\nHaurrentzako zinema atalean, El Rey León filma izango da ikusgai. Sarrera, 3,80 euro.\n'El Rey León' filma Manuel Lekuona kultur etxea\nBrad Pitt protagonista den Ad Astra filma ikusgai izango da helduen zinema atalean. Sarrera, 5,50 euro.\n'Ad Astra' filma Manuel Lekuona kultur etxea


Euskal gazteriak sexu aukerekiko jarrera irekia du - Gazteberri.eus\nEuskal gazteriak sexu aukerekiko jarrera irekia du\nPublished31 uztaila, 2016\n% 83k bizitzan zehar aukera sexuala alda daitekeela uste du\nPasa den ekainaren 28an LGTB Harrotasunaren Nazioarteko Eguna zela eta Gazteen Euskal Behatokiak urtearen lehen hiruhilekoan burututako azterlan baten emaitzak ezagutzera eman zituen. Bertan, EAEko 15 eta 29 urte bitarteko 1500 gazteei aukera sexualen inguruan galdetu zaie. Antzeko azterlana duela lau urte burutu zen eta bi ikerketa horietan lortutako emaitzen artean alde nabariak azaltzen dira.\nAdibidez, bizitzan zehar aukera sexuala aldatu ahal izateari buruz galdetzean, euskal gazteriaren % 83k aukera hori ontzat eman du, hots, gizonekin edo emakumeekin harreman sexualak izatea posible dela uste du. Duela lau urte egindako ikerketan, berriz, aukera horrekin ados zeuden gazteak % 65 ziren, hau da, 18 puntu gutxiago. Aukera horren kontra azaltzen diren gazteen ehunekoa ere erdira murriztu da, % 18 eta % 9, hurrenez hurren.\nAzterlan horretan sexu bereko pertsonen arteko ezkontzei buruz ere galdetu zaie gazteei. Kasu horretan, aldaketa ez da oso nabaria izan eta kasu bietan gazteen gehiengo zabal bat ezkontza horien alde azaldu da (% 90 inguru).\nEAEko gazteek gero eta jarrera irekiagoa azaltzen omen dute sexu aukera desberdinen aurrean. Emakumezkoen kasuan, gainera, jarrera ireki hori nabarmenagoa da.\nAntzeko datuak lortu dira sexu aldaketaren inguruan galdetzerakoan; ez da aldaketa handirik eman azken lau urteetan eta gazte gehienak ados azaltzen dira (% 80-85 inguru).\nIkerketak, gainera, aipatu hiru ideia nagusi horiek neska eta mutilen artean berdin ikusten ote diren aztertu du. Oro har, emakumeek identitate sexualari buruz jarrera irekiagoa dutela ondoriozta daiteke. Adibidez, sexu bereko pertsonen arteko ezkontzen inguruan ados azaltzen diren emakumezkoen ehunekoa % 92 den bitartean, gizonezkoen artean 3 puntu baxuagoa da. Sexu aldaketaren inguruan ere 3 puntuko aldea dago emakume eta gizonezkoen artean (% 88 eta % 85, hurrenez hurren). Azkenik, bizitzan zehar sexu aukera aldatzearekin ados azaltzen diren emakumezkoak % 86 izango lirateke eta gizonezkoen kasuan, aldiz, % 79, hots, zazpi puntu gutxiago.\nNext Be local, eat local


Ekintza ugarirekin hasi dute ikasturtea Ibur Hipika Klubean | El Diario Vasco\nAlto-urolaEkintza ugarirekin hasi dute ikasturtea Ibur Hipika Klubean\nEkintza ugarirekin hasi dute ikasturtea Ibur Hipika Klubean\nLehiaketa. II. Cavaletti lehiaketa jokatuko da Iburren hilabete honetan. / IBUR\nIrailean II. Cavaletti lehiaketa eta eskola kirolaren hasiera izango dira; aurrerantzean, Halloween, danborrada edo pintxo potea\nMIRYAM GALILEA ITSASO. Miércoles, 13 septiembre 2017, 08:32\nEkintzez josita, urteko planarekin aurrera doaz Iburren. Udako oporretan irteera eta jarduera desberdinak aurrera eraman ondoren, gogoz hasi zuten ikasturte berria eta hemendik abendura arte zaldiz ederki pasatzeko aukera eskaintzen diete gerturatu nahi dien guztiei.\nIkasturte berriarekin indar berrituta etorri dira Ibur Hipika Klubekoak, gaztetxoei zuzendutako ekintzei dagokienez lehenengo egunetik Eskola Kirola eskaintza zabalduz abididez. Honetan irailaren 1etik hasi eta ekainaren 30era arte zabaltzen da parte hartzeko aukera. «Eskola kirola Diputazioak antola-tzen duen ekintza da eta kirol guztien eskaintza ikastetxe guztietara zabaltzen da, halere hipikarena ez da hain arrunta eta beharbada Gipuzkoan ez dago ohitura handirik», diote Iburretik. Hala ere, hirugarren urtea da eskaintza hau zabaltzen dela Iburretik eta orain arte talde polita bildu izan da. Ikastaro honetan zaldiari buruzko ezagutza morfologikoa ikasten dute, zaldiaren garbiketa eta mantenua, zaldiaren gaineko oreka; eta azkenik, zaldiz ibiltzea: pausoan, trotean eta galopearen hastapena. Eskola Kirolako klaseak 8-18 urte bitarteko gaztetxoei zuzenduta daude, hamar ordu izanik.\nBestalde, hilabete honetan ere II Cavaletti lehiaketa aurrera eramango da Iburren, hilaren 30ean konkretuki eta honetarako ere entrenatzen hasiak dira. «II. Cavaletti lehiaketa goizeko 11:00etatik 13:00etara aurrera eramango da hiru froga ezberdinekin eta saria lehenengo hiruek jasoko dute», diote Iburretik. Lehenengo frogan 10 zm-ko cavalettiak pasako dituzte; bigarren frogan 30zm-koak eta hirugarren eta azkenan 50 zm-ko cavalettiak. Gainera, lehiaketa amaitu eta bazkaria jokatuko dute bertan: entsalada eta oliaskoa.\nHurrengo hilabetetarako ere planak dituzte Iburren, urrian adibidez Halloween eskaera aurrera eramango dute aurten ere; azaroan Ormaiztegiko danborradan parte hartuko dute; eta nola ez abenduan, urtea amaitzeko, pintxo-potea aurrera eramango da zaldiz. Gogoratu antolatutako ekintzak, norberari egokitutako ibilbideak eta bestelako ekintzak egiteko aukera zabaltzen dela Iburren, bertara deitu eta adostuz (663 06 00 11 edo 655 73 53 00).\nIbur Hipika Kluba oso familiarra da eta bakoitzaren beharretara egoki-tzen saiatzen dira beti, ordutegia eta norberaren nahia aztertuz. Astean zehar jende gutxiago gertura-tzen da eta hauekin hitz egiten moldatzen dira. «Asteburuetan berriz, goiz-arratsalde eta behar dena», dio Erzillak. Zaldi zaleek Iburrera deitu eta zer egin nahi duten azaltzen dute. Orduan, zaldiekin ibilitako orduen eta trebeziaren arabera paseoak edo egun pasak egokitzen dituzte. Lehenengo pikaderoan ibiltzen dira konfidantza hartzeko eta ondoren paseora irten. Kaskoa erabiltzea derrigorrezkoa da eta bizkarra babesteko txalekoa jartzeko aukera ere badaho (haurrak beti). Haurren adin minimoa 8-9 urte izaten da baina ponian bueltatxo bat emateko adinak ez du garrantzirik.\nIntenso sabor a fiestas patronales El hogar del jubilado abre el plazo de inscripción para las actividades semanales


Game Lehen zaldia Online. Play for free\nGame Lehen zaldia\nPlay jokoa Lehen zaldia Online:\nGame Description Lehen zaldia\nNeska hau bizi izan zen bere bizitzako guztia hiri handi batean, eta ez zuen zaldi ikusi arte unea izan zen zoologiko joan. Gurasoek erakutsi bere argazki eta neska asko nahi izan duten bezala, irudi bat hartzeko. Jarri bere argazki eder bat egin ahal izan zuen. . Play jokoa Lehen zaldia konektatuta.\nTekniko jokoa Lehen zaldia ezaugarri\nGame Lehen zaldia gehitu: 15.09.2012\nJokoa jokatzen: 960 aldiz\nBezalako jokoa Lehen zaldia Jokoak\nDeskarga jokoa Lehen zaldia\nEmbed Joko Lehen zaldia zure web orrian:\nJokoaren txertatu Lehen zaldia zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Lehen zaldia , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Lehen zaldia -rekin, baita ere, jokoa jokatu zen:


Berlinale Talents programan parte hartuko dute Fernandez Iriartek eta Moneok\nEgilea Erredakzioa|2020-02-20T12:25:40+02:0020 otsaila, 2020|\nMaider Fernandez Iriarte zinegile donostiarra eta Jorge Moneo gasteiztarra Berlinale jaialdiaren 70. edizioaren baitan antolatu duten 18. Berlinale Talents programan parte hartzeko aukeratu dituzte. Otsailaren 22tik 27ra bitartean, nazioarteko sortzaileekin elkarlana eta kolaborazioa sustatzeko aukera izango dute. Euskal eragileen presentzia ere nabarmena izango da jaialdian zehar.\n86 herrialdetako 250 talentu gazte batuko ditu aurten Berlinale Talents ekimenak, eta horien artean izango dira bi sortzaile euskaldun. Fernandez Iriarte eta Moneo zuzendariek sei eguneko egonaldia egingo dute Berlinale zinema jaialdian, eta bertan hitzaldietan, tailerretan eta networking jardunaldietan parte hartzeko aukera izango dute.\nGaur egun, 8500 gazte dira Berlinale Talents komunitatearen parte, eta programaren helburua nazioarteko kolaborazioak eta elkarlana sustatzea da. Arlo guztietako proposamenak dira ongietorriak (zinema bera, telesailak, antzerkia, eta industria), hala, aurtengo edizioan hautatu dituzten 225 sortzaileetatik 113 zinema zuzendariak dira, 50 ekoizleak, 15 aktoreak, 2 gidoilari daude, 16 argazki zuzendari, 14 muntatzaile, 12 ekoizpenaren diseinuaz arduratzen direnak, 10 banatzaile, 7 musika konpositore, 9 soinu teknikari eta 8 zinema kritikari. Gguztira, garatu bidean 40 proiektu dituzte eskuartean.\nFernandez Iriartek Donostia Zinemaldiko Ikusmira Berriak programaren hirugarren edizioan parte hartu zuen 2017an, eta bertan garatu zuen Las letras de Jordi / Jordi’s Letters proiektua, Jainkoak hitz egiteari utzi diolako kezkatuta dabilen 51 urteko Jordi Drassanesi buruzkoa. Iaz, New Directors sailean lehiatu zen filma jaialdi donostiarrean.\nMoneo, bestalde, arte bisualetan eta ikus-entzunezko komunikabideetan aritu da azken urteetan lanean. Bere lanak hainbat kultur erakundeetan eta Europako zenbait zinema jaialditan erakutsi ditu. Gaur gaurkoz, Orbainak film laburra ari da aurkezten, eta BIdeOtik zikloaren baitan egongo da ikusgai Bilboko Azkuna Zentroan; Almanaka izeneko proiektu berria ere du eskuartean.\nEuskal industriaren presentzia Berlinen\nAurreko urteetan bezala, aurten ere Basque Audiovisualek stand bat izango du Cinema from Spain-ek Martin Gropius Bau-n izango duen gunean. Bisitarientzat eskuragarri jarriko ditu euskal plataformak bere katalogoa, eta koktel bat eskainiko dute jaialdien programatzaileekin, salmenta-agenteekin, nazioarteko banatzaileekin eta beste ekoizle batzuekin. Otsailaren 23an (igandea) izango da hitzordua, Berlingo Gat Poin Charlie Hotelean. Euskal eragileen presentzia ere nabarmena izango da jaialdian zehar.\nBasque Audiovisualen stand-ean egongo diren euskal zinemagintza enpresak honakoak dira: Amania Films, Arena Comunicación, Atera Films, Banatu Filmak, Berlineko Euskal Etxea, Doxa Producciones, Dynamite Films, Euskadi Movie AIE, Gariza Films, Ikusgarri Films, Irusoin, Izar Films, Kalakalab, Kowalski Films, Lamia Producciones, Pimpi&Nella, Sonora Films, Txintxua Films, Vitoria-Gasteiz Film Office, Zineuskadi, Zinegoak, Zinebi eta Zinetxiki.


X. Dantza Topaketak, Ostadar taldearen eskutik — dantzan.eus\nHemen zaude: Hasiera › Hemeroteka › X. Dantza Topaketak, Ostadar taldearen eskutik\nX. Dantza Topaketak, Ostadar taldearen eskutik\nIkutz Garmendia: “Arratsaldeko erromeria informala izango da, kaleko jendea dantzan jarri nahi dugu”\nAurten, X. ekitaldia izaki, “gure asmoa hamar talde ekartzea zen” baina ezinezkoa suertatu zaie. “Ez dugu aurrekonturik horretarako, beraz, aurreko aldietan bezala, lauzpabost talde etorriko dira”. Urtero legez, erdiak Igartza auzoan hasiko dira dantzan eta beste erdiak Porteria inguruan, San Martinen bueltan elkartuko diren arte, gero elkarrekin bazkaltzeko.\nAurten, badute berrikuntza bat. Aurreko urteetan, arratsaldez, goizean parte hartu duten dantza taldeek ikuskizun bat eskaini ohi dute. Aurten, ordea, plaza obratan dagoela-eta, erromeria antolatu dute Bideluze\nplazan. “Arrabots taldeak joko du, Tapia eta Leturiarekin ibilitako musikariek osatutako talde berri bat da eta erromeria herrikoia egin nahi dugu, kaleko jendea dantzara animatzea, alegia. Eta Goierriko gainontzeko dantza taldeak ere gonbidatuko ditugu”. Euskal Herriko dantza ezberdinak ezagutzeko aukera borobila izango da.


Perspektiba - Wikipedia, entziklopedia askea.\nPerspektiba bolumenak —hiru dimentsioko objektuak— planoan —bi dimentsioko gainazalean— marrazteko artea da, sakontasuna eta objektuen kokaleku erlatiboa irudikatzeko balio duena. Marrazki batean, perspektibak sakontasuna eta txikitze efektuak ematen ditu.\nArkatz zorroztua, muturretiko perspektiban.\nEra berean ikusleak duen ilusio bisuala da, hainbat distantziatan sakontasuna eta objektuen kokalekua zehazten laguntzen duena. Hainbat perspektiba mota bereizten dira (ikus: Perspektiba motak).\n2 Perspektiba motak\n2.1 Perspektiba konikoa\n2.1.1 Puntu bakarreko perspektiba konikoa\n2.1.2 Bi puntuko perspektiba konikoa\n2.1.3 Hiru puntuko perspektiba konikoa\n2.2 Zero puntuko perspektiba\n3 Perspektiba axonometrikoa edo zilindrikoa\n3.1 Perspektiba ortogonala\n3.1.1 Perspektiba isometrikoa\n3.1.2 Perspektiba dimetrikoa\n3.1.3 Perspektiba trimetrikoa\n3.2 Perspektiba zeiharra edo perspektiba eslaia\n3.2.1 Kabalier perspektiba\n3.2.2 Militar perspektiba\n3.2.3 Altzari perspektiba, zurginen perspektiba\nPerspektibaren legeak, espazioa eta bolumena irudikatzeko antzea sortu zutenak, Errenazimentuan eman ziren (Brunelleschi, Alberti, Masaccio, Van Eyck); lege horiek aplikatuz, koadro bateko gauzakiak batzuk besteak baino urrutiago (edo gertuago) zeudela adierazteko, urrunekoa gertukoa baino txikiagoa irudikatzen zuten; zenbat eta urrunago egon orduan eta txikiagoa izaten zen gauzakia, eta ikuslearen ikuspuntuari zegokion irudizko gune batean biltzen ziren lerro sistema baten arabera moldatzen zuten irudia. Errenazimentuko perspektibak eragin handia izan zuen, Mendebaldean batez ere, eta perspektibaz lortutako emaitza bikainei esker Mendebaldeko arteak Ekialdekoaren maila gainditu zuen.\nLerro sisteman oinarritutako perspektiba, artean ez ezik, arkitekturan, ingeniaritzan eta beste zenbait alorretan ere oso erabilia da, eraikuntza edo dena delakoa egiten hasi aurretik amaitzean nolakoa izango den ikusteko aukera ematen duelako. Aipatzekoa da beste perspektiba mota bat, perspektiba atmosferikoa, perspektiba koloreen eta argi-itzalen kontrastearen bidez adierazten duena.\nXX. mendean perspektibak orain arte izan duen indarra galdu du; kubismoaz geroztik irudiak plano bakar batean irudikatzeko joera nagusitu da, erlatibitatearen teoriaren eta artea hizkuntza dela eta ez errealitatearen irudikapena dioen joera estetikoaren bidez.\nAurkezpena Tipoa Azpi-tipoa\nKonikoa Hainbat perspektiba mota eta ihes puntu\nZilindrikoa edo Axonometrikoa Ortogonala Isometrikoa (hiru angelu berdin (120º), txikitzeko koefizienteak ere berdinak)\nDimetrikoa (bi angelu berdin, bi koefiziente ezberdin)\nTrimetrikoa (hiru angelu eta koefiziente ezberdin)\nZeiharra Kabalier perspektiba\nZeiharra Militar perspektiba\nZeiharra Altzari perspektiba\nPuntu bakarreko perspektiba konikoaAldatu\nBurdinbideko errailak urrunean puntu batean elkartzen direla dirudi.\nErromako Campidoglio, Miguel Angel.\nBi puntuko perspektiba konikoaAldatu\nBi puntuko perspektiba konikoa\nKubo bat bi puntuko ikuspegia erabiliz marraztua\nHiru puntuko perspektiba konikoaAldatu\nPalazzo del Lavoro Erroman. Argazkiko lerro nagusien luzapena egingo bagenu, lerro zuzenek bat egingo lukete ezkerrean eta eskuinean horizonteko lerroan. Bestalde, beste lerro batzuek goian, zenitean, bat egingo lukete.\nZero puntuko perspektibaAldatu\nZero puntuko perspektibako marrazkietan lerroak ez dira ihes puntu batean elkartuko. Airetiko ikuspegi askok, paisaia askok, zero puntuko ikuspegia izan ohi dute.\nPieza baten ebakidura.\nPanteoia, Paris, irudigilea: Jacques-Germain Soufflot.\nPerspektiba axonometrikoa edo zilindrikoaAldatu\nPerspectiba isometrikoaz marraztutako irudia.\nPerspektiba zeiharra edo perspektiba eslaiaAldatu\nKabalier perspektiba edo kabalier ikuspegia perspektiba zeihar mota bat da.\nEskuinean kabalier perspektiban egindako pieza baten marrazkia. 30° angelua duen perspektiba zeiharra eta 1/2 ratioa duten neurriak. Ezkerretara piezaren bi bista. Ezkerrean eta goian piezaren aurreko aldea edo aurreko bista. Ezkerrean eta behean, piezaren planta edo goiko bista.\nZurgintzan, erabiltzen den beste kabalier perspektibako irudi bat. 45° angelua eta neurrietan zeiharreko lerroei 2/3 ratio ezarri zaie.\nGotorleku zati batuzk Kabalier perspektiban marraztuak (Cyclopaedia vol. 1, 1728).\nNola erabili koordenadak kabalier perspektiban.\nArkuak perspektiba militarrez marraztuak.\nArkuak altzari perspektiba, (63.4° angelua eta 1/2 ratioa duten neurriak).\nAltzari perspektiba, zurginen perspektibaAldatu\n↑ Jon Agirrek eta Ander Irizarrek ItzuL posta zerrendan proposaturiko euskal ordainak.\nAzken aldaketa 18 abendua 2021(e)an, 22:56(e)tan


Bizkaiko 190 enpresa izan dira gaur I+Gko eta energia-eraginkortasuneko proiektuak finantzatzeko tresnari buruzko lehen informazio-jardunaldian - SPRI\nSPRI » Berrikuntza » Bizkaiko 190 enpresa izan dira gaur I+Gko eta energia-eraginkortasuneko proiektuak finantzatzeko tresnari buruzko lehen informazio-jardunaldian\nBizkaiko 190 enpresa izan dira gaur I+Gko eta energia-eraginkortasuneko proiektuak finantzatzeko tresnari buruzko lehen informazio-jardunaldian\n25 urtarrila, 2017\nEkonomiaren Garapen eta Lehiakortasun sailburu Arantxa Tapiak eta Ogasun eta Ekonomia sailburu Pedro Azpiazuk zabaldu dute saioa, eta inbertsio pribatua sustatzearen eta hari lagun egitearen garrantzia nabarmendu dute, produktu eta zerbitzu berriak bilatzeko beren apustuan.\nBihar, osteguna, hilak 26, saioa Gipuzkoako Parke Zientifiko eta Teknologikoan egingo da, 80 enpresa ingururekin, eta ostiralean informazio guztia emango zaie izena eman duten 60 enpresa arabarrei.\nFinantzaketa, berez, gako oso garrantzitsua da gure herrialdeko industria-politikarako. Hortaz, Eusko Jaurlaritzak enpresen esku jarri du tresna berri hori, Zientzia, Teknologia eta Berrikuntzaren Euskal Sareko enpresek eta eragileek inbertsio berriak egitea sustatu eta erraztu nahi duena. Finantzaketa hori eskuratzea berritasuna dela jakitun, gaur egin da aste honetan egingo diren informazio-saioen lehen saioa.\nBizkaiko 150 enpresaren ordezkariak bildu dira Zamudioko Parke Zientifiko eta Teknologikoko Auditorioan. Hor, Ekonomiaren Garapen eta Lehiakortasun eta Ogasun eta Ekonomia Sailen arduradunek tresna berriaren xehetasun guztiak azaldu dituzte.\nJardunaldiaren hasieran, Arantxa Tapia sailburuak esan du tresna finantzarioaren helburu nagusia dela I+G eta efizientzia energetikoan enpresa pribatuen inbertsioa laguntzea, euskal industriaren lehiakortasunerako une honetan ezinbestekoak baitira.\nBestetik, Pedro Azpiazu sailburua Jaurlaritzaren eta Euskadiko agente ekonomikoen arteko lankidetza indarrean jartzean alde agertu da eta Eusko Jaurlaritzak enplegua eta garapen ekonomikoa bultzatzeko duen konpromisoa azpimarratu du.\nBi sailetatik, etorkizunean martxan jarriko den funts berri baten diseinuaren lanean hasi direla aipatu dute, enpresa estrategikotan parte hartzeko eta euren errotzea errazteko publiko-pribatu funts berriaren antolaketaren hastapenean dabiltzala, alegia.\nEntendemos que la innovación también tiene que llegar a las herramientas de financiación @arantxa_tapia #grupospri https://t.co/4lPn9NjOtV\n— Grupo SPRI (@grupospri) 25 de enero de 2017\nI+G eta Efizientzia energetikoa bultzatzeko programa\nPrograma horren onuradunak enpresa pribatuak izango dira, pertsona fisikoak zein juridikoak izan, industriaren eta/edo zerbitzu konexuetakoak, Zentro Teknologikoetakoak eta ZTBESko Ikerketa Kooperatiboko Zentroetakoak. Programak xede dituen proiektuak kategoria hauetakoak dira:\nIkerketa, garapen eta berrikuntzako (I+G+B) proiektuak.\nInbertsio-proiektuak energia-eraginkortasun handiagoa lortzera bideratutako neurrietan.\nInbertsio-proiektu zientifiko eta teknologikoak, helburu dutenak ikerketaren emaitzak balio erantsi handiko produktu eta zerbitzu bihurtzea.\nLaguntza finantzarioko programa hau erakunde hauen akordiotik sortu da: Ekonomiaren Garapen eta Lehiakortasun eta Ogasun eta Ekonomia Sailak, Finantzen Euskal Institutua, eta Euskadiko banku-erakunde nagusiak (Kutxabank, Laboral Kutxa, Banco Sabadell, Caja Rural de Navarra, Banco Santander, Bankinter eta Caixabank) eta, gainera, Elkargi Elkar Bermatzeko Sozietatea.\nBihar Miramoneko Parke Zientifiko eta Teknologikoan egingo den saiorako 80 enpresa gipuzkoarrek eman dute izena, eta lurralde arabarreko ostiraleko saiorako 60 enpresa ingururen ordezkariak espero dira.\nEnpresa interesdunek badute izena emateko aukera www.spri.eus helbidean.


Ikuskizun eta emanaldi ugari San Martin jaiak girotzeko - Aramaio - Goiena.eus\nIkuskizun eta emanaldi ugari San Martin jaiak girotzeko\nJone Olabarria 2019-07-04 16:47\nDeabru Beltak taldearen ikuskizuna.\nMusika eskaintza zabala, haurrentzako ekintzak, ikuskizunak eta dantza emanaldiak izango dira nagusi\nEskaintza zabala osatu dute aurten San Martin jaietarako, bai Gazte Asanbladak, baita Udalak prestatutako ekintzetan. Barikuan hasita, Zunbalain erromeriak plaza beteko du, 23:00etatik aurrera. Ordu berean, txosnetan, hiru talde arituko dira jotzen: Niña Coyote eta Chico Tornado, Rukula eta Brigade Loco.\nZapatu arratsaldean, 17:00etan, Konpost taldea arituko da taula gainean. Iluntzean, Puro Relajo mariatxi taldeak beteko du herriko plaza, 23:00etan hasita, eta txosnetan, aldiz, 00:00etan, The Potes eta Kañeria 13 taldeak arituko dira. Domekan, emanaldi ugari eta oso ezberdinak ikusteko aukera izango da. Arratsaldean, 20:00etan, Ertzak taldearekin dantzan aritzeko aukera egongo da plazan, 20:30ean.\nKaleko dantzan, suan eta erritmoan oinarritzen den Su à feu kale ikuskizuna Aramaiora iritsiko da domeka gauean. Afalostean, 22:30ean, angelu berri eta fantastiko batetik landuko dute gauaren iluntasuna Deabru Beltzak taldeko kideek. "Etorkizunekoak diruditen pertsonaia bitxi batzuek kalea hartzen dute eta mundu osoko erritmo ezberdinak lantzen dituzte, horiek su primitiboekin nahastuz", diote taldeko kideek.\nAzken egunerako, astelehenerako, Up! zirku ikuskizuna prestatu dute, eguerdirako, eta arratsaldeko zazpietan, duela hila-bete batzuk biral bihurtu zen audio baten egile den Txikik, umorezko bakarrizketa eskainiko du, 40 urte ta Aldapan behera niek izenekoa.


CARLOS GONZALEZi elkarrizketa BERRIAn – TTiKLiK!\nHasiera/Hezkuntza/Haziera/CARLOS GONZALEZi elkarrizketa BERRIAn\n2.098 4 minutes read\n2014-01-05 Iturria: http://paperekoa.berria.info\nCARLOS GONZALEZ. PEDIATRA\n«Esplikaezina da guraso izaten erakutsiko duen norbait behar izatea»\nGurasoen atxikimendua haurraren oinarrizko beharra da, Carlos Gonzalezen ustez. XX. mendean hazieraren transmisioa hautsi zela dio, diziplinaren inguruko ideiak errepikatzearen ondorioz.\nCarlos Gonzalez pediatrak (Zaragoza, Espainia, 1960) pizten duen interesaren adierazle da orain gutxi Beasainen (Gipuzkoa) eman duen hitzaldia, Ttiklik.com elkarguneak antolatuta. Bésame mucho eta Mi niño no me come gurasoentzako liburuak idatzi ditu, besteak beste, eta horien arrakastaren seinale, hitzaldirako salgai jarritako 150 sarrerak saldu eta aretoa bete zuen.\nZergatik behar dituzte gurasoek liburuak haurrak hezteko, gauza naturala bada?\nIrudipena daukat gurasoak nahiko galduta daudela guraso izateko garaian. Sentitzen dute guraso izaten erakutsiko dien norbaiten beharra. Sentipen arraroa da, eta, nire ustez, esplikaezina. Ez naiz ni horren oso aldekoa, egia esan. Nik ez nituzke neure liburuak irakurriko.\nEta zergatik idazten dituzu?\nAsko zeudelako baina gehienekin ez nengoelako batere ados. Garai batean hazieraz zeuden liburu ia gehienak diziplinaren ingurukoak ziren: nola zigortu haurrak, nola ez eman amore, nola ez hartu besoetangaizki ez hezteko… Pediatra gisa gurasoak larrituta ikusten nituen jasotzen zuten informazio horren inguruan, obeditzera behartuta, nahiz eta astakeria bat zela iruditu, euren inteligentziaren eta bihotzaren kontra bazen ere. Baina zergatik utzi behar da haur bat negarrez? ‘Liburuak esaten duelako’. Orduan pentsatu nuen ondo legokeela beste liburu bat egotea kontrakoa esanez.\nHazieraren transmisioan haustura bat egon al da?\nBai… Gurasoek haurrari oilaskoa nola eman jakiteko amonari galdetu beharrean, niri galdetzen didate, pediatrok haurrei oilaskoa nola eman ikasi izan bagenu bezala; guk meningitisa nola sendatu ikasi dugu, ez oilaskoa nola eman haurrei. Uste dut badagoela jakinduria gabezia bat, hein batean haur gutxiago ditugulako. Lehen familia batean ohikoa zen senide asko izatea. Gaur egun, berriz, asko dira euren anai-arrebak nola hezi dituzten ikusi ez dutenak, edo ilobarik ez dutenak… Lehen aukera gehiago zeuden etxean haur bat nola hezten zen ikusteko, eta laguntzeko, izan anai-arreba edo izan lehengusua.\nZergatik esaten zaie gurasoei haurra ez hartzeko besoetan, negar egiten uzteko, bakarrik egoten ikasi behar duela?\nGaur egun horrelako aholkuak ematen dituzten amonek ematen dituzte eurei horrela egin behar zela sinetsarazi zietelako. Gauza oso modernoa da hori. Nik ez dut sinesten XIX. mendean baserri batean haurrak negarrez uzten zituztela.\nEz. Ez dakit zergatik zabaldu diren arau jakin horiek, baina behin eta berriz errepikatzearen ondorioz jendeak sinetsi zituen.\nZergatik behar du haurrak gurasoen atxikimendua?\nOinarrizko behar bat da, primarioa, bizirik irauteko. Ez dago haur independenterik. Kontuan hartu orain dela milaka urte batzuk arte ez zegoela arroparik, ezta maindirerik ere lurrean haurra uzteko. Segurtasunez haurrek besoetan egon behar zuten. Negar egitea euren komunikatzeko modua da. Gauean haurrak negar egiten duenean, ez du egiten bizikleta bat eros diezaiozun; negar egiten du ondoan eduki nahi zaituelako.\nAfektibitatea adieraztea gaizki ikusia izan da gizartean.\nGizarte guztietan daude aurreiritzi eta tontakeriak. Arazoa da aurreiritzi horietako asko norabide berean doazela hezieraren esparruan: afektibitatea adierazteko debekua. ‘Ez hartu besoetan’ edo ‘ez sartu zuen ohean gaizki ohituko duzulako eta beti nahiko duelako’. Inork ez du sinesten fardela egunero jartzeagatik horretara ohitu eta beti ibiliko duela haurrak fardela. Irrigarria da. Haurrek ez dute ohituraz funtzionatzen. Haurrak aldatu egiten dira. Ibiltzea ere ez da ikasketa prozesu bat, baizik eta heltze prozesu bat.\nNola eragin dezake afektibitate gabeziak haurrarengan?\nZure seme-alabekin egiten duzunak luzera beti du eragina. Garbi daukagu haurtzaindegi batera eramateak edo beste batera eramateak eragina duela. Ondorioz, garbi dago eramateak edo ez eramateak eragina duela. Ez nuke, ordea, erabakia horretan oinarrituko. Batzuek diote haurrari zaplazteko bat emanez gero betiko trauma sortuko diozula. Beste batzuek, ezetz, horrek ez diola sortuko. Bi jarrerak, ordea, okerrak iruditzen zaizkit niri. Niri berdin dit trauma izango duen edo ez, kontua da haurrari ez zaiola jo behar. Zergatik tratatu haurrak maitekiro? Gure haurra delako eta maite dugulako. Maitekiro tratatzeagatik heldua denean seguruagoa, independenteagoa, egonkorragoa izango da? Ba, ziurrenik, bai, edo agian ez, baina ez zait inporta.\nJoera berria orain lehengora itzultzea da, eta zenbait gaietan badirudi sektore tradizionalistek defendatzen zituzten joera berak direla: edoskitzea, haurra zaintzeko amak lana uztea… Ez al dago arriskuan emakumeek azken urteetan egin dituzten zenbait urrats?\nGauza batzuk ez dira ez antigoalekoak ez modernoak, baizik eta gizakiak berezkoak dituenak. Nik ez dakit 200 urte barru Martera joango garen, baina badakit haurrak zaintzen jarraitu beharko dugula. Bistakoa den arrazoi fisiologiko bategatik, edoskitzeagatik, normalean logikoena izango da jaioberria amak zaintzea; gero bietako edozeinek zaindu dezake.\nZainketa eta lana bateratzea ez da erraza, ordea.\nHutsegitea izan da zainketa banatu beharrean ezeztatu egin dela. Hau da: nire amak ez zuen lanik egiten etxetik kanpo, baina nire aitak astean 48 ordu lan eginez (larunbatak barne) mantendu egin gintuen eta senide guztiak unibertsitatera bidali gintuen. Ez dut ulertzen bi gurasoek lan egin behar badute, zergatik egin behar dute lan 80 orduz astean. Engainatu egin gaituzte. Nola da posible orain dela 50 urte 48 lan ordurekin hiru seme-alaba mantendu eta unibertsitate ikasketak eman ahal izatea, eta orain unibertsitate ikasketak dituen bikote bati 80 orduz lan eginez haur bat mantentzea kostatzea?\nLehen ez genituen beharrak sortu dizkigute. Ez pentsa nire aitak egundoko soldata zuenik, baina sekula ez zuen autorik izan, eta sekula ez ginen urrutira joan oporretara. Orain uste dugu beharrezkoa dela autoa, hondartzan etxe bat izatea, India ikusi eta han dagoen espiritualitatea sentitzea. Badirudi ez dela beharrezkoa zortzi hilabeteko haur bat zaintzea, haurtzaindegian hamar orduz egon daitekeelako. Gure lehentasunak gaizki aukeratu ditugu.\nEuropa iparraldeko herrialdeak jartzen dituzu adibide.\nEz dut ulertzen Norvegian dituzten lan orduak, oporrak eta erretiratzeko adin berbera izanik zergatik ez daukagun han duten amatasun baimenaren zortzirena ere. Gauza gehienetan Europa iparraldearen pare gaude, baina amatasunarenean ez. Zergatik? Gure agintariek, gure sindikatuek, gure gizarteak ez diotelako lehentasunik eman. Hemen egin daiteke greba bat soldatagatik, baina ez amatasunerako zortzi hilabete eskatzeko.\nZergatik da hain garrantzitsua seigarren hilabetetik aurrera haurrak normal jaten ikastea?\nHelburua hori delako. Jendearen ustea da, uste okerra, seigarren hilabetetik aurrera haurrak elikadura hobetzen hasi behar duela eta horregatik ematen dizkiogula zerealak eta oilaskoa. Baina ez. Elikadurarik onena lehen hilabetetan behar du haurrak, horregatik ematen zaio soilik esnea: amaren esnea edo amaren esnearen antza duen laborategi batean egindakoa. Seigarren hilabetetik aurrera okerrago jaten has daiteke. Okerrago jatearen truke haurrak ikasten du pixkanaka heldu batek bezala jaten. Zer nahi dut haurrak jatea handiagoa denean, purea edo makarroiak eta kokotxak? Ba hori da bidea.\nberria Carlos Gonzalez haziera Igartza Jon Ordoñez TTiKLiK! ELKARGUNEA\nGURASOENTZAKO GAKOAK, SEME-ALABENTZAKO GAKOAK


Carbon Fiber Plaka, Carbon Fiber Tube, Carbon Fiber produktuak etab Peofessional fabrikatzaileak hornitzaileak, Esportatzaileen\nCarbon Fiber Plaka\nCNC Carbon Fiber piezak\nCarbon Fiber hagaxkak\nCarbon Fiber Orria\nOrok karbono zuntz plakak da indar handiko% 100 karbono zuntz prepreg geruza bat baino gehiago dituzten MENDAZA material onenak erabiliz eta prozesu available.Special teknologia biak sides.The orrietan akatsik distira bermatzen Ohiko CNC fresatzeko ebaketa batekin moztu daiteke.\nPullbraided Carbon Fiber Tube & Beira ...\n1000 * 1000mm Tamaina Handiak 3K Real Carbon Fiber Plaka\n3mm 3K Real Carbon Fiber Plaka Matt / Distira Amaitu\n1.5mm 3K Real Carbon Fiber Quadcopter for Plaka ...\n3K Carbon Fiber pisu Fitxa 5mm\n25 * 23mm Matt Distira Carbon Fiber Tube / Kanalizazio\n22 * 20mm Carbon Fiber Tube Quadcopter, Multic For ...\n8 * 6mm diametroa Small Carbon Fiber Tube\nDiametroa pertsonalizatua eta Wall Lodiera Carbon Fiber ...\n12 * 10mm Carbon Fiber Tube\nAcen Nazioarteko Company Limited fabrikatzaile eta kalitatea premium, indar handiko, arin karbono zuntz fitxa, karbono zuntz hodi eta piezak pertsonalizatuak banatzaile, 2010 urtean sortu da, eta Shenzhen kokatuta dago, China.We hartu harrotasunez bezeroari zerbitzu pertsonalizatua eskaintzea ere, ziur you beharrak betetzen badira.\nSaiatu gure onena gure bezeroei eta haien bezeroak karbono zuntz onena produktu eta zerbitzu eskaintzeko\nbezero konpromisoa: fabrikazioa Qualteko Products.Keep Personal Design.Ship Secret Time.Quick Erantzun On.\nHelbidea: 1. solairua, B eraikina, Lihao industrial Park, Longgang, Shenzhen, Txina\nmilitar, merkataritza, eta legeak betearaztea: The global multirotor UAV merkatura epea 2014-2019.The merkatuan aplikazio arabera segmentatu ahal baino gehiago,% 21,62 of CAGR bat hazten. Txostenak biltzen ditu Ameriketan, emea eta APAC; Halaber, multirotor global U paisaia estaltzen du ...


Javier Larrañaga, Urbegi Taldea: Enkarterri Bultzatzen proiektuaren helburua da “Enkarterriko biztanleak beren lanaren etorkizunaren aktore nagusi bihurtzea” - SPRI\nSPRI / Up-euskadi / Ekintzaile / Javier Larrañaga, Urbegi Taldea: Enkarterri Bultzatzen proiektuaren helburua da “Enkarterriko biztanleak beren lanaren etorkizunaren aktore nagusi bihurtzea”\nJavier Larrañaga, Urbegi Taldea: Enkarterri Bultzatzen proiektuaren helburua da “Enkarterriko biztanleak beren lanaren etorkizunaren aktore nagusi bihurtzea”\n“Impulso a Enkarterri, Enkarterri Bultzatzen” deitzen da Urbegi Fundazioak Bizkaiko Foru Aldundiko Ekonomiaren Sustapen Sailaren laguntzarekin abiarazi duen ekimena. Ekimen horren helburua da aukeraketa prozesu bat gainditu duten Enkarterrietako ekintzaile zenbait babestea eta laguntza ematea proiektuen sorkuntza eta sendotze prozesuetarako. Javier Larrañagarekin, Urbegiko fundatzaileetako batekin hitz egin dugu, zeina egunotan Mexikon baitago laneko bidaia batean.\nJavier, behin baino gehiagotan joaten zara Mexikora, zergatik zehazki Amerikako zonalde horretara?\nDuela urte eta erdi ingurutik Urbegik etengabeko presentzia du Mexikon, eta zehazki Querétaro eskualdean. Bi arrazoigatik dugu presentzia hori:\n– batetik, enpresa azpikontratugile garen aldetik, gure zerbitzuak eskaini behar dizkiegu bezeroei eurek behar dituzten tokian, eta euskal enpresek presentzia handia dute Mexikon.\n– bestetik, pertsona kalteberentzako enplegu aukerak sortu nahi dituen enpresa proiektu garen aldetik, Mexikon ahalegina egin genuen ezgaitasunak dituzten pertsonak lan munduan sartzera bultzatzeko. Hori nahiko berritzailea da Mexikon eta pasa den udan lankidetza hitzarmen bat sinatu genuen Mexikoko Gobernuko Lan eta Aurreikuspen Sozialeko Idazkaritzarekin. 2018ra arte lotzen gaituen hitzarmen horren bidez politika inklusiboak egiten lagunduko diegu eta sentsibilizazio-lana egingo dugu Mexikoko enpresariekin, ezgaitasunak dituzten pertsonak enplegatu ditzaten.\nBeraz, jarduera-eredu hori beste herrialde batzuetan ere erreplikatu daiteke…\nBai, baina pazientziaz. Mexikon enplegu eskaintza handia dago, ezgaitasunak dituzten pertsonak ere asko dira, baina gizarteak ez du uste pertsona horiek lan egiteko gai izan daitezkeenik. Eta txarragoa dena, eurak ere ez dira jabetzen langile izan daitezkeenik, familiak gehiegi babesten dituelako.\nMexikon ezartzea erabaki genuenean, ez genuen pentsatu ere egin ez genuela aurkituko lan egiteko prest zegoen jenderik.\nEta egoera hori ez da Mexikon bakarrik gertatzen; 2013aren amaieratik presentzia daukagu Medellinen (Kolonbian) eta han ere egoera oso antzekoa da. Latinoamerika osoan gertatzen da. Joan den azaroan hizlari gisa parte hartu nuen “Iberoamérica Incluye” ekitaldian Mexikoren ordezkari bezala. Medellinen izan zen eta bertatik bertara ikusi nuen gobernu asko hasi direla neurriak hartzen ezgaitasunak dituzten pertsonen laneratzea bultzatzeko, baina lehen urratsak baino ez dira eta egoerak asko hobetu behar du oraindik. Herrialde batzuetan gobernuak ezgaitasunak dituzten pertsonen portzentaje bat kontratatzera derrigortzen ditu enpresariak, eta pertsona horietako batzuk enpresako “altzari” bihurtzen dira, ez baitituzte langiletzat hartzen.\nZuen enpresaren bi giltzarri: “Zerbitzu bokazioa eta Erantzukizun soziala”. Nola sortu zen Urbegi? Zein esparrutan garatzen du bere jarduera?\nHainbat urtez ezgaitasunak dituzten pertsonekin lan egin ondoren, 5 lagun elkartu ginen eta erabaki genuen bazegoela Bizkaian lekua kolektibo horri eskaintzen zaiona osatzeko proiektu batentzat. Gainera, gure asmoa ez zen ezgaitasunak dituzten pertsonen lan esparrura mugatzea; enpresa proiektu bat nahi genuen, beste kolektibo batzuentzat ere enplegu eskaintza normalizatua sortuko zuena, esaterako bazterkeria sozialeko arriskuan dauden pertsonentzat.\nUrte horietan hainbat sektoretan garatu dugu gure lana, esaterako azpi-kontratazio industrialean, bereziki elektrizitate eta automozio sektoreetara bideratuta. Zerbitzuen sektorean badugu presentzia Bizkaiko hainbat enpresa eta herritan; eraikin eta kale garbiketa zerbitzuak eskaintzen ditugu. Adibide erakusgarri bezala Bilboko Alondegiaren garbiketa kontratua aipa dezakegu. Gainera, teknologia berrien sektorean ere lan egin dugu eta bezeroaren premien neurriko proiektuak diseinatu ditugu. Bestalde, dokumentuak konfidentzialki suntsitzeko kontratu bat dugu eta gasolindegi bat Bakion.\nIa 15 urte, 15 enpresa eta 350 langile baino gehiago… Zalantzarik gabe, bikain uztartu dituzue talentua, berrikuntza eta ahalegina.\nEz nuke hainbeste esango, baina egia da proiektuak berrikuntza sozialeko osagai handia duela, eta ahalegin handia egin behar izan dugula honaino iristeko. Kontua da batzuetan, sektore batean berria den zerbaitek indarra hartzen duenean, deserosotasuna sortzen duela. Batzuk gehiago saiatzen dira ingurukoei oztopoak jartzen, beren eredua birraztertu beharrean eta berria den hori eurekiko osagarria dela pentsatu beharrean.\nGure eredua ENPRESA eredu bilakatu nahi dugu, enpresari guztiei erakusteko posible dela pertsona kalteberak beren enpresetan sartzea, alegia, berdintasunezko tratua ematea. Horrek esan nahi du beste edozein enpresatako lan eta soldata baldintza berberak aplikatzea, beste batzuek ordaintzen dituzten zerga berberak ordaintzea, ez delako elkarte edo fundazio bat, eta emaitzak sortzea lanean jarraitu ahal izateko, ez baitago administrazioaren laguntzarik.\nEmaitzaren %100a berrinbertitzeko gure politikari esker, enpresa dinamiko eta ekintzailea gara. Emaitza horren zati bat erabiltzen dugu urtero Zientzia eta Teknologiaren Euskal Sareko kide den gure I+G-ko unitatearen bidez enplegua sortuko duten aukera berriak bilatzeko. Une honetan proiektu berri eta ilusionagarri bat dugu Urbegin eta Enkarterrietako eskualdean.\n…Eta horrela sortu zen, beraz, “Impulso a Enkarterri Enkarterri Bultzatzen” proiektua, zuen Fundazioaren azken erronka!\nLehen ere aipatu dut enplegua sortzen duen enpresa eredu bat izan nahi dugula, eta horretarakoxe daukagu Fundazioa, enplegua sortu aurreko xehetasunez arduratu dadin. Hortik iritsi zaigu “Enkarterri Bultzatzen” proiektua.\nDiseinatzen hasi ginen une beretik izan dugu Bizkaiko Foru Aldundiko Ekonomia Sustapen Sailaren laguntza, izan ere bere gain hartu du proiektuaren finantzaketa. Proiektuak helburu handinahitsu bat du, eraldaketa sozialaren arloko helburu bat: EAEko langabezia-tasa handiena duen eskualdean herritarrak eurak izan daitezela beren lanaren etorkizunaren aktore nagusiak.\nHorretarako, Enkarterri Bultzatzen proiektuak eskualdeko 15 langabetu aukeratuko ditu eta enpresa arloko oinarrizko prestakuntza eskainiko die. Horrekin batera, Urbegik Enkarterrietan garatu daitezkeen produkzio prozesuak identifikatuko ditu. Proiektu horiek sakon aztertu ondoren 6 enpresa sortu nahi ditugu, eta hautatutako pertsona horiek partaidetza izango lukete enpresaren jabetzan. Urbegi bazkide minoritarioa izango litzateke bizpahiru urtez, eta hortik aurrera langileei eskainiko lieke enpresaren erabateko jabe izateko aukera.\nLankidetza publiko-pribatuaren eredu on bat da beraz. Nolako emaitzak espero dituzue?\nProiektu hau aurrera eramateko, lehenbizi hitzaldi informatiboak ematen ari gara Enkarterrietako herrietan. Aurkezpenak amaitutakoan aukeratuko ditugu enpresa proiektu partekatu bat burutzeko egokienak iruditzen zaizkigun 15 lagunak.\n12 proiektu inguru aztertuko ditugu pertsona horiekin eta horietatik 6 aukeratuko ditugu gero beste hainbeste enpresa sortzeko, baina gutxienez 5 pertsona enplegatu beharko dituzte lehen egunetik eta hazkunde potentziala eduki behar dute.\nErronka ilusionagarria, zalantzarik gabe. Zer egin behar dute zuen laguntza jaso nahi duten ekintzaileek?\n15 hautatuen artean egon ahal izateko lehenbizi izena eman behar da http://enkarterri.urbegi.com/ webgunean. Norbaitek ezin badu, dei dezala 946801934 telefonora. Hori bai, proiektua Enkarterrietako biztanleei soilik zuzendurik dago.


Bi hankadun ospitaleak | Kirola | Berria\nBi hankadun ospitaleak\nItzuliko mediku ofizialak dira Jose Ignacio Azurmendi eta Iñaki Novo. Itzuliko gorabehera guztiei erantzutea dute beren lana. Ezinbesteko jarduna da haiena.\nAlfredo Galarraga, Iñaki Novo, Sara Lizeaga, Jose Ignacio Azurmendi eta Jose Mari Laskurain, Zumarraga eta Arrate arteko etapa hasi aurretik. G. ARANBURU / ARP\n2015eko apirilak 11 - Zumarraga\nErorikoa, erorikoa!». Eta dortsalen zerrenda luzea atzetik. Maria Pintueles itzuliko irratitik entzuten den ahotsaren jarraipena dira Jose Ignacio Azurmendi (Durango, Bizkaia, 1963) eta Iñaki Novo (Laukiz, Bizkaia, 1971). «Lasterketako medikuak gara gu». Ezinbesteko langileak. «Lasterketan gertatzen diren gorabehera guztiei erantzutea da gure lana». Traumatologoa da Azurmendi, eta larrialdietako medikua Novo, baina orotariko mediku bihurtzen dira errepidean. Tropelarekin batera joaten dira, «autoetan», eta, «funtsezko garrantzia» eman diete auto gidariei. «Jose Mari Laskuraini eta Alfredo Galarragari». 27. urtea du jada lehenengoak, eta 38.a bigarrenak. «Esperientzia handia daukate biek, eta horrek asko errazten du lana». Itzuliko mediku lanetan, berriz, hemezortzi urtean dabil Azurmendi, eta bigarrena du Novok. «Egun konpromisoa desagertzear dagoen arren, egitura profesional honetan lan altruista da gurea».\nAzurmendik onartu du urteen poderioz «dezente» aldatu dela medikuen lana. «Garai batean taldeek ez zeukatelako medikurik beren egituran». Etapa amaituta, hotelez hotel ibili behar izaten zuten orduan «zauriak sendatuz». Egun, bestelakoa da errealitatea. «Talde guztiek dauzkate medikuak, eta, gutxi-asko, lasterketakoa bakarrik da gure jarduna, nahiz eta txirrindulariren bat ospitalera bideratzen dugunean jarraipena egiten dugun. Haien esanetara egoten gara laguntzera joateko».\nDurangarrak azaldu duenez, «hiru komunikazio bide» dauzka medikuen autoak. «Itzuliko irratia daukagu, batetik; DYArena, bestetik, behar den guztietan haiekin hitz egiteko; eta, horrez gain, beste bat ere badaukagu, antolatzaileekin harremana izateko». Alde horretatik, DYAren lana «funtsezkoa» dela azpimarratu du Novok. «Haien lanik gabe ezinezkoa litzateke hau guztia gauzatzea». Argigarria da Azurmendiren xehetasuna. «Denok batera ekiten diogu lasterketari, baina ihesaldia gauzatzen denean edo lasterketa apurtzen denean, ezinezkoa da gu leku guztietan egotea». Itzuliko medikuen eta DYAko anbulantzien artean berehalako komunikazioa egoten da horrelakoetan. «Edozer gertatzen dela ere, ahalik eta azkarren erantzuteko».\nGuztien lana errazte aldera, etapa bakoitzean zehatz aztertuta edukitzen dute gertueneko ospitaleak non dauden. «Tarteka izaten dira arazoak, mendateren bat igotzen hasi, ezustekoren bat izan, eta anbulantzia beste haranean egoten delako, agian». Azurmendik onartu du irratiko komunikazioa zaila izaten dela horrelakoetan. «Baina sakelakoek asko erraztu dute gure lana». Alde horretatik, urte batzuk atzera eginda, medikuen lana «beste mundu bat» zela onartu du. «Teknologia berriek izugarri lagundu digute berehalako erantzuna ematen».\n«Tentsio handiko lana» da medikuena. «Beti pentsatu behar duzulako zerbait gerta daitekeela». Gertatzen denean, gainera, azkar dago erreakzionatu beharra. «Lasterketa ez delako gelditzen. Erori eta min hartu duen txirrindulariari kasu egin bai, baina berehala joan behar izaten dugu aurrera, tropelak ez duelako itxoiten». Beste kirol batzuekin alderatuta, txirrindularitzak zailtasun hori daukala azpimarratu dute biek. «Futbolean, adibidez, gelditu egiten da jokoa, eta medikuak zelaitik joan arte ez du epaileak berriz jokoa hasteko agintzen. Txirrindularitzan ezinezkoa da hori».\nTxirrindularien eta medikuen arteko lotura ez da erorikoetakoa bakarrik izaten. «Mila kasu egon daitezkeelako; erleen ziztadak, esaterako». Kasu bereziak izaten dira horiek. «Kasu horietan, adibidez, beste edozein pertsonari ez bezala, ezin diegu eman kortikoiderik, positibo emango luketelako». Tripako minak, alergiak... Denetariko arazoei aurre egin behar izaten diete medikuek, baina Azurmendik onartu du erorikoena izaten dela ohikoena. «Eta bitxia izaten da une hori, kolperen bat hartu eta shock egoeran daudenean, txirrindulariek, askotan, ez diotelako erantzuten medikuari. Zuzendariaren edo ezagunen baten ahotsa entzun nahi izaten dute aurretik».\nEguraldiari begira beti\nEsnatzerako xehetasun bati begiratzen diote biek. «Eguraldiari». Dezenteko zortea izaten ari dira aurten Itzulian, medikuen lana erabat desberdina izaten delako euripean edo eguzkipean. «Errepidea bustita dagoenean, ez da izaten arazo handirik; baina euria hasten duen momentu horrek beldurra ematen du». Hori bai, Azurmendik gehitu du ustez arrisku handiena dagoen uneetan izaten dela, askotan, eroriko edo arazo gutxien, txirrindulariak «oso-oso adi» joaten direlako.\nHarreman estuegirik ez da sortzen txirrindularien eta medikuen artean. «Badaezpada ere, medikuarengana ez gerturatzeko nahia egoten delako tropelean». Itzulian hemezortzi urte beteta, jakina, «laguntasun berezia» sortzen da batekin ez bada bestearekin. «Baina lan profesionala da gurea». Frantsesa da medikuen hizkuntza ofiziala. «Baina, gaur egun, egunerokoan, ingelesera jo beharra izaten da askotan». Behin lasterketa amaituta, berriz, «mediku txosten bat» prestatzen dutela argitu du Novok, «sekretu profesionala gordez, noski, zehaztasun askorik eman gabe». Hizkuntzari dagokionez, «frantsesa eta gaztelania» erabiltzen dira txosten horietan.\n«Tentsioan» bizi dira. «Hemezortzi urte beteta ere, oraindik ez naiz ohitu. Baina, batetik, tentsio hori ona dela uste dut». Osakidetzako larrialdietan lan eginda, Novorentzat, «zoritxarrez», ohiko jarduna da berehalako erantzuna ematea. «Baina egia da urduritasun berezia nabaritzen dela lasterketan». Medikuek ez dute irabazten etaparik, baina ezinbesteko helduleku bihurtzen dira Itzuliaren egunerokoan. Isilean. Baina zintzo erantzunez beti.


Adierazpen instituzionala, Fagor Etxetresna elektrikoak-en hartzekodunen aurrekonkurtsoaren harira - Eskoriatza\nEskoriatza > Albisteak > Adierazpen instituzionala, Fagor Etxetresna elektrikoak-en hartzekodunen aurrekonkurtsoaren harira\nAdierazpen instituzionala, Fagor Etxetresna elektrikoak-en hartzekodunen aurrekonkurtsoaren harira\nEskoriatzako Udalean ordezkatuta dauden Bildu, EEE-Elizateak, EAJ-PNV, PSE-EE eta IU-Ezker Anitzako zinegotziek aho batez onartu dute adierazpen instituzional hau, Fagor Etxetresna Elektrikoak enpresako langile eta kooperatibistei elkartasuna adieraziz.\n“Fagor Etxetresna Elektrikoak-en hartzekodunen aurrekonkurtsora jotzea erabaki duela eta, horren aurrean, Eskoriatzako Udaleko udalbatzak, 2013ko urriaren 29ko bilkuran, BILDU, EEE – Elizateak, EAJ-PNV, PSE-EE, eta IU-Ezker Anitzako zinegotziak, honako hau adierazten dugu:\n1. Gure kezka eta elkartasuna adierazi nahi dugu Fagor Etxetresna Elektrikoak enpresako langile eta kooperatibistei. Era berean egoera erabaki honek zeharka eragin dien eskoriatzarrei ere.\n2. Fagor Etxetresna Elektrikoak enpresari, ahal bezain laster, etorkizunera begirako erabakiak har ditzala eta hauen inguruko informazio nahikoa eta gardena eman diezaiola langile, bazkide, hornitzaile eta harztekodunei. Hartzen dituen erabakietan, ez ditzala mugimendu kooperatiboaren ezaugarru izan diren balore eta printzipioak ahaztu eta saia dadila, ahal den heinean, enplegua mantentzen, horretarako beharrezko izan daitekeen bideragarritasun planen bidez.\nUdalak, bere eskumenen barruan, egungo egoera hau berbideratzeko ahalegin gehigarriak egingo ditugu, Eskoriatza eta eskoriatzarren hobebeharrez. Eta gainontzeko erakundeekin elkarlanerako prest azaltzen gara pairatzen ditugun eta aurrerantzean ere pairatuko ditugunei ahalik eta modu egokienean aurre egiteko.\nDebagoienak momentu gogorrak igaro ditu historian zehar eta gizarteak jakin izan du egoera hauei erantzuten. Honetatik ere ez gara sufritu gabe aterako, baina badaude esperantzarako arrazoiak ere, nahiz eta momentuko egoerak agian lausotzan gaituen.\nAnimo asko lehen pertsonan sufritzen ari zareten guztioi.”\nHemen Adierazpen_instituzionala, osorik jaisteko.


About: 2005eko Paris-Roubaix\n2005eko Paris-Roubaix txirrindularitza lasterketa klasiko honen 103. edizioa izan zen. 2005eko apirilak 10ean ospatu zen eta 259 kilometroko ibilbidea izan zuen, garailea Tom Boonen belgiarra izan zelarik. Bitxikeria bezala, ibilbidetik Trouée d'Arenberg pabes zatia kendu zen bere egoera kaxkarraren ondorioz. Hurrengo urtean, baina, lasterketarako berreskuratu zen pabes zati hau.\n2005eko Paris-Roubaix txirrindularitza lasterketa klasiko honen 103. edizioa izan zen. 2005eko apirilak 10ean ospatu zen eta 259 kilometroko ibilbidea izan zuen, garailea Tom Boonen belgiarra izan zelarik. Flandriako Tourra ospatu eta aste betera, aipaturiko txirrindulari belgiarrak irabazi zuen Paris-Roubaix klasikoa, ihes eginda zihoazen beste biak ziren Juan Antonio Flecha espainiarra eta George Hincapie estatubatuarra esprintean garaituz. Hala, belgiar txirrindularia 2005eko UCI ProTourreko lider jarri zen. Magnus Backstedt, aurreko edizioko garailea izan zena, laugarren izan zen oraingoan. Bitxikeria bezala, ibilbidetik Trouée d'Arenberg pabes zatia kendu zen bere egoera kaxkarraren ondorioz. Hurrengo urtean, baina, lasterketarako berreskuratu zen pabes zati hau. (eu)\n2005eko Paris-Roubaix txirrindularitza lasterketa klasiko honen 103. edizioa izan zen. 2005eko apirilak 10ean ospatu zen eta 259 kilometroko ibilbidea izan zuen, garailea Tom Boonen belgiarra izan zelarik. Bitxikeria bezala, ibilbidetik Trouée d'Arenberg pabes zatia kendu zen bere egoera kaxkarraren ondorioz. Hurrengo urtean, baina, lasterketarako berreskuratu zen pabes zati hau. (eu)\n2005eko Paris-Roubaix (eu)


Argia Multimedia. Norvegiako Atzerri ministroaren hitzaldia "Elkarrizketaren defentsan"\nJonas Gahr Støre, Norvegiako Atzerri ministroak eztabaida irekiaren aldeko hitzaldi sinesgarria eskeintzen du. Balore ezberdinak izan arren, elkarrizketa defendatzen du, guztion segurtasuna hobetzen saiatzeko. Bertan dioenez, diplomatikoak prestatuta daude estatuen arteko harreman gatazkatsuak konpontzeko, baina azken hamarkadetan, arazoen gehiengoa estatuen barnean sortzen direla dio, eta talde hauei berehala "terrorista" deitzen zaiela, eta honenbestez, inork ez duela terroristekin hitz egin nahi. Urtarrilean Genevan emandako 20 minutuko hitzaldi interesgarria duzu osorik, euskarazko azpidatziekin.\nItzulpena: Jagoba Salvador, Argia.com-erako.


Marketinga eta euforia | Enbata\nAccueil / Articles / Opinion / Chroniques / Marketinga eta euforia\n« La campagne électorale\nMeeting, puis manif, contre les mines »\nPar Eneko Bidegain | Publié : 13/02/2017\nEuskal Elkargoa sortu da, eta handizki ospatu da haren lehen biltzar nagusia. Anitz txalotu da, espantu anitz egin da eta sekulako itxaropena agertu da honen bilakaera posibleei buruz, epe luzera begira, bistan da. Euskal Herriaren egituraketaren bidean egiten diren urratsak ongi etorriak dira beti. Baina urratsei ez zaie beti harrera mota bera egin.\nMende laurdena iragan da Garapen Kontseilua eta Hautetsien Kontseilua sortu zirenetik. Eta “Pays” delakoa… Frantziako Gobernuak pixka bat lehenago proposatu zuen herri elkargo gisako bat sortzea Ipar Euskal Herrirako, baina proposamenak ez zuen harrera ona ukan, ez garai hartako hautetsi anitzengandik, ez eta ere abertzaleengandik.\nAbertzaleek eskumen anitzeko Biltzar bat aldarrikatzen zuten, ez herri elkargo bat, bere eskumen mugatuekin.\nAzkenean, Garapen Kontseiluarekin eta Hautetsien Kontseiluarekin konformatu behar. Abertzaleentzat “kusku hutsa” zen, ez zeukan ez botererik, ez aurrekonturik.\nKritikatu zuten, zorrozki; baina parte hartu zuten egitura haietan. Gogoeta talde bat zen, eta gogoeta haiek fruituak eman dituzte. Ipar Euskal Herriko mugimendu soziopolitiko eta ekonomikoak egin du bide geroztik.\nEta horren emaitza zen lehenik euskal departamenduaren eta gero Lurralde Kolektibitatearen aldeko adostasun zabala eta mobilizazioa. Eta azken emaitza izan da herri elkargo hau, Euskal Elkargoa.\nEz da heltzen minimoen minimoetara.\nEspantu egiten da 200 milioi euroko aurrekontua duelako; baina hori diru guti da. Eskumen guti dauka, ez dauka botere politikorik. Egitura berri horren gabeziak irmoki salatzeak ez du erran nahi bizkarra eman behar zaionik; aukera, tresna eta bilgune guztiak baliatu behar dira herri hau aitzina eraman ahal izateko.\nBaina orain egiten den komunikazio ariketa guztiz beste muturrekoa da. Euforia zen urtarrilaren 23an. Sekulako garaipen eta aitzinamendua bezala aurkeztu zen Euskal Elkargoa.\nZergatik ote, zinez badakigularik ez dela hala? Zergatik orain espantuak eta lehen ez?\nErantzuna 2011n dago.\nEuskal Herriak mende erdia iragan du zalaparta bizian, indepenentzia lortzeko borrokan. Hilak, presoak, torturatuak, mehatxatuak, irainak, kalapita biziak… Sekulakoak jasan ditu herri honek, baina deus ez da lortu. Borroka armatua gelditu zen, beste erremediorik ez zuelako.\nIpar Irlanda eredu izan ondoan zenbait hamarkadaz, Eskozia eta Katalunia agertu dira denen bistara. Eta Euskal Herrian aitzinamendurik ez. Eta beraz, frustrazioa saihesteko, herriari bozkario bat eman nahi izan zaio, horretarako sinetsaraziz Euskal Elkargoa sekulako garaipena dela.\nKontsolamendu bat. Marketing hutsa da.\nEta espantu horiek ulertu behar dira, baita ere, euskal estatua EAErako bakarrik onartzearekin (Sortuk lehen aldikoz onartu du urte luzetan HBk eta Batasunak arbuiatu izan dutena): hori justifikatzeko ozenki errepikatzen da Ipar Euskal Herriak jauzi handi bat egin duela.\nBaina, berez, Euskal Elkargo hori hainbeste ederrestea eta txalotzea, herriari gezurra erratea da.\nHobe da irakurketa baikorrak neurrian egitea.\nUrrats bat da, Garapen Kontseilua urrats bat izan zen hein berean. Orain, zer egin eta nola jokatu tresna berri horri ahal bezainbat etekin ateratzeko? Nora bideratu? Sobera denbora pasatzera utzi gabe, lehentasunezko neurri bat izan daiteke Hego Euskal Herriko erakunde politikoekin batean, erakunde berri bat sortzea, Euskal Herri osoko politikak pentsatuko dituena, etorkizunean bakoitzak eginen dituen politikak, horren araberakoak izateko.


Albisteak - Petrolio eremuko gasaren bilketa eta garraioa\nPetrolio eremuko gasaren bilketa eta garraioa\nPetrolio-eremuko gasa (hau da, petrolio gordinarekin lotutako gasa) bilketa eta garraio-sistemen ingeniaritzak, oro har, honako hauek barne hartzen ditu: gas bilketa, gasaren prozesamendua; Gas lehorra eta hidrokarburo arina garraiatzea; Petrolio gordinaren garraio zigilatua, petrolio gordinaren egonkortasuna, hidrokarburo arinak biltegiratzea, etab.\nPetrolio eremuko gas bilketa\nPetrolio gordina petrolio-putzutik atera eta neurketa-bereizgailuak neurtu ondoren, petrolioa eta gasa petrolioa eta gas-bereizgailura garraiatzen dira. Petrolio eremuko gasa petrolio gordinatik bereizten da eta gasa biltzeko sarean sartzen da. Orokorrean, auto-presioa edo sustapeneko gasa biltzeko estazioa petrolioa ekoizteko plantaren estazio konbinatuan eraikitzen da. Booster konpresoreak batez ere etapa bakarreko unitate anitzeko konpresore alternatiboak dira. Sarrerako presioa flotatu daiteke, eta irteerako presioa sistemaren atzera-presioaren araberakoa da. Irteera-presioa maximoa 0.4MPa da.\nPetrolio gordinaren bilketa eta garraio itxia\nPetrolio gordinaren bilketa itxia eta garraioa petrolio gordinaren hidrokarburo arinak petrolio gordina egonkortzeko metodoaren bidez erauzteko baldintza nagusia da, eta petrolio gordinaren galera murrizteko neurri garrantzitsuetako bat ere bada.\nPetrolioa transferitzeko geltokian, petrolio-gas bereizgailutik igarotzen den petrolio gordina ur askearen garbigailura sartzen da, eta, ondoren, petrolio gordina deshidratatzeko estaziora bidaltzen da ura daraman buffer deposituaren eta esportazioko berokuntza-labearen bidez. Hemen, petrolio gordina ur askearen kentzailetik igarotzen da, gero deshidratazio-berokuntza-labean sartzen da berotzeko eta, ondoren, deshidratatzaile elektriko konposatuan sartzen da. Deshidratatu ondoren, petrolio gordina buffer deposituan sartzen da (olio gordinaren ur-edukia % 0,5 baino txikiagoa da), eta gero petrolio gordina egonkortzeko unitatera ponpatzen da, eta egonkortu ondoren, petrolio gordina biltegiratze deposituan sartzen da esportatzeko.\nPetrolioa transferitzeko estazioaren eta deshidratazio estazioaren prozesu itxian, doako ura aldez aurretik isurtzen da eta petrolio-eremuko injekzio-uretara nahasten da lokalean, ekoizpen-energia-kontsumoa murrizteko.\nPetrolioguneko gasaren tratamendua\nAutopresio-estazioko petrolio-eremuko gasa hozte txikiko (edo kriogeniko) unitatean sartzen da, eta bertan presioz, izoztu eta bereizten da petrolio gordinaren egonkortze-unitateko gas ez-kondentsagarriarekin batera C3 (edo C2) gainetik dauden osagaiak berreskuratzeko. , eta gas lehorra esportatzen da.\nHidrokarburo arinak biltzeko eta garraiatzeko sistema\nHidrokarburo arinak biltzea eta garraiatzea hodi bidez garraiatzeko modua hartzen du, eta sistema biltegiratze osagarriak, transferentzia geltokia, biltegiratze orokorra, esportazio neurketa estazioa eta dagokion hodi sareak osatzen dute.\nThe hidrokarburo arinak berreskuratzeko unitateabiltegiratze depositu batez hornituta dago, likidazioa deshidratatzeko, produktua bateratzeko, esportazio-ponparen buffer eta esportazio-hodietarako erabiltzen dena, ekoizpen normala edo istripua gertatuz gero unitatea aurreikusitako itzaltzea bermatzeko. Biltegiratze-tangaren biltegiratze-ahalmena, oro har, hidrokarburo arinak ekoizteko 1 eta 2 egunekoa da.\nHidrokarburo arinak transferitzeko biltegiaren funtzio nagusia biltegia erabiltzea da hidrokarburo arinak ekoizteko eta esportatzeko desoreka egun bakarrean koordinatzeko, eta kanalizazio-istripua gertatuz gero hodiaren isuria gorde eta garbitzea.\nHidrokarburo argien biltegiratze orokorraren funtzio nagusia biltegiratze depositua erabiltzea da hidrokarburo argien ekoizpenaren eta esportazioen arteko desoreka koordinatzeko, produkzio-unitatearen irteerako gorabehera barne, unitatearen mantentze-aldi desberdinek eragindako irteera-fluktuazioa, etileno-planta. amoniako mantentzerik gabe mantentzea, eta petrolio-eremuak elikadura-gastik berreskuratutako hidrokarburo arinaren biltegiratzea eskaintzen jarraitu behar du.\nHidrokarburo arineko biltegiratze orokorra eta esportazio osoa neurtzeko estazioa petrolio-eremuak etileno plantarako eskaintzen dituen hidrokarburo likidoen lehengaien irteera nagusiak dira, hidrokarburo arinak berreskuratzeko hainbat unitatek ekoitzitako hidrokarburo arinen bilgunea eta hidrokarburo arinak biltegiratzeko eta garraiatzeko sistemaren gunea. .\nGas lehorra esportatzeko eta itzultzeko sistema\nPetrolio-eremuko gasa berreskuratu ondoren tratatu eta prozesatzen da. Hidrokarburo arina berreskuratu ondoren gas lehor gehiena Dahua eta metanol lantegietara bidaltzen da lehengai kimiko gisa, eta gas lehorren zati bat petrolio-eremuko petrolio-transferentzia-estaziora bidaltzen da labea eta galdara berotzeko erregai gisa. Gas lehorra itzulera gasa biltzearen alderantzizko prozesua da. Aldi berean, gas lehorren zati bat gas biltegira injektatzen da udan. Neguan ekoizten da gas naturalaren eskaintza eta eskaria arintzeko.\nGas lehorren zati bat bizilagunentzako elektrizitatea eta gasa sortzeko erabiltzen da.


Espetxeratuta dauden kataluniar politikarien askatasuna eskatu dute Elorrioko Udaleko zinegotziek - Elorrio - Anboto.org\nEspetxeratuta dauden kataluniar politikarien askatasuna eskatu dute Elorrioko Udaleko zinegotziek\nMaialen Zuazubiskar 2019-10-23 10:41\nEspainiako Auzitegi Gorenak urriaren 14an eman zuen ezagutzera 'Procés'aren epaia. Epai horren kontra mozio bat onartu zuten, aho batez, Elorrion. Mozioaren bidez besteak beste espetxeratuta dauden kataluniar ordezkarien askatasuna eskatu zuten.\n1. Udal honek adierazi egiten du “procés”aren epaia haserregarria eta bidegabea dela. Oso aurrekari arriskutsua da desobedientzia zibila, manifestazio eskubidea eta adierazpen-askatasuna delitutzat jotzen dituelako, sedizio delituarekin lotuz eta ez du batere laguntzen Kataluniako gatazka konpontzeko.\n2. Politikaren judizializazioak ez du ezertarako balio eta ezin da ardatz bihurtu Kataluniako erronka konpontzeko. Justiziaren manipulazioak helburu politikoetarako Botere Judizialaren sinesgarritasuna kolokan jarri du, baita politika degradatu ere.\n3. Espetxeratuta dauden eta epai honek kondenatzen dituen kataluniar ordezkarien askatasuna erreklamatzen dugu, epaitutako gertakariak esparru politikora mugatzen direla ulertzen dugulako.\n4. Gure elkartasuna eta hurbiltasuna adierazten diegu egoera bidegabe honek kaltetzen dituen pertsona guztiei, beren senideei eta ordezkatzen dituzten erakunde politiko eta sozialei. Era berean aldarrikatzen dugu epai bidegabe honek behar duen erantzun irmo, bare eta anitza kataluniar gizarteak baliatu izan duen bide beretik eramatea, hau da, bide baketsu eta demokratikoen bidez.\n5. Salbuespenezko bide judizial, juridiko edo prozesalak indargabetzea aldarrikatzen dugu, 2017ko urriaren 1eko erreferendumarekin lotutako kausa guztiak bertan behera utzita.


Sociedad Anónima Dammen sare sozial ofizialetako pribatutasun politika | Oro Bilbao\n2. Ez da inolako errespetu faltarik onartuko. Oro-k ez du arrazismoa, sexismoa, homofobia edo halakotzat jo daitekeen bestelako diskurtso edo ekarpenik onartuko. Sare sozialak elkarrekin komunikatzeko, lagunak egiteko eta momentu onak pasatzeko dira, ezta?\n5. Oro-ren sare sozialetan datu pertsonalik ez argitaratzea gomendatzen dugu, hala nola posta helbidea edo helbide elektronikoa, telefonoa, bankuko datuak, etab.\n- Garagardoa autoa gidatzearekin lotzen duten jarduerekin\n- Edari alkoholdunen gehiegizko kontsumoarekin lotutako jarduerekin\nOro-k eskubidea dauka edukiaren gaineko errespetu eta legaltasun arauak betetzen ez dituzten mezuak ezabatzeko. Eduki iraingarri eta mehatxari oro desagerraraziko da, baldin eta plataformak horretarako aukera ematen badu.\nOro salbuetsita geratzen da erabiltzaileek parte hartze arauok ez-betetzearen erantzukizunetik eta ez-betetze horrek izan ditzakeen ondorioen erantzukizunetik.\nErabiltzaileak SA DAMMen Pribatutasun Politikara jo beharko du bere datu pertsonalen tratamenduari eta datuak babesteari buruzko informazio xehatuagoa aurkitzeko. [ERANTSI ESTEKA]\n- Erabiltzailearen erregistroa, kontuaren sorkuntza eta SA DAMMen sare sozialen erabilera kudeatzea.\n- Erabiltzaileak egiten dizkigun eskaerei SA DAMMen sare sozialen bidez erantzutea.\n- SA DAMMen informazioa eta publizitatea edozein bitartekoren bidez –elektronikoa izan ala ez– bidaltzea.\n- Erabiltzailearen iritzia eta balorazioa ezagutzea, eta SA DAMM markaren jarduera, albiste, eskaintza berezi eta sustapenen berri ematea –haren interesekoak izan daitezkeela jakinik–, egunean egon dadin.\n- Elikagaien eta edarien sektoreko produktu, zerbitzu eta jardueren gaineko informazioa, publizitatea eta eskaintza komertzialak bidaltzea edozein baliabide erabiliz, baliabide elektronikoa barne (posta elektronikoa edo baliabide baliokideak, hala nola sms-ak, telefonoak, mugikorrak). Aurreko hori guztia, aldez aurretik interesdunak berariazko baimena eman ondoren.\n- Emandako informazioan oinarrituz, analisiak eta profil komertzialak osatzea, erabiltzailearentzako interesekoak izango diren edukiak bilatzeko, bideratutako publizitatea eta zuzeneko marketina egiteko profiling teknikak erabiliz. Profil horien lanketa SA DAMMen barne iturrietatik nahiz kanpo iturrietatik datorren informazioan oinarrituko da; horien artean: sare sozialak, iturri publikoak, taldeko beste enpresa batzuk edo enpresa kolaboratzaileak. Aurreko hori guztia, aldez aurretik interesdunak berariazko baimena eman ondoren.\nErabiltzaileak posta helbide honen bidez erabili ahal izango ditu aipatu ditugun eskubideak: Sociedad Anónima SA DAMM (Departamento de Departamento de Organización y Sistemas, (RESPONSABLE LOPD), C/ Rosselló, 515, 08025 Bartzelona), edo bestela, helbide elektroniko honen bidez: solicitud@infoclientes.com\nHelbidea: C/ Rosselló, 515, 08025 Bartzelona


Irakurketa klub digitala, haurrentzako jarduera berria Fernando Morilloren eskutik\nAsteartea, 2012(e)ko Azaroa(r)en 06-(e)an\nAzaroaren 9an abiatuko da Pantailaren abentura: Irakurri, entzun, nabigatu... amestu! izeneko irakuketa klub digitala Haur Liburutegi Nagusian. Fernando Morillo idazleak gidatuko duen klub berri hau euskaraz izango da eta Ipad-ak eta ordenagailuak erabiliko dira irakurketa digitala gauzatzeko. 10 eta 12 urte bitarteko umeek irakurtzeko, musika entzuteko, bideoak ikusteko, idazteko eta antzezteko aukera izango dute.\nIrakurketa klubaren saioak hilean behin izango dira, ostiraletan. Ikasturtean zehar sei saio izango dira: azaroaren 9an, abenduaren 14n, urtarrilaren 11n, otsailaren 15ean, martxoaren 8an eta apirilaren 12an.\nLehen hezkuntzako 5. eta 6. mailako (10-12 urte) haurrei zuzentzen da eta dohainik da. Plaza mugatuak dira eta izena emateko e-mail bat bidali behar da haurliburutegia a bildua donostia.eus helbidera.\nJardueraren helburuak ondorengoak dira: irakurketa eta idazmena bultzatzea, teknologia berriak irakurketa eta kulturarekin lotzea, irakurketa modu zabalean proposatzea (testuala eta ikus-entzunezkoa), sormena lantzea eta euskaraz eta euskal egileen testuak irakurtzeko ohitura bultzatzea.\nHelburu horiek betetzeko euskal egileen testuak erabiliko dira eta horretarako egile eta argitaletxe batzuei beraien testuak erabiltzeko baimena eskatuko zaie. Testu horiek abiapuntu hartuta, hainbat jarduera egingo dira: testuak osatu, musika jarri, eszenak antzeztu, informazioa bilatu, beste istorio bat sortu (paraleloak edo osagarriak), entzumena landu (audioliburuen bitartez), irudiak sortu (argazkiak nahiz marrazkiak), bideoak sortu. Azken batean, interaktibitatea aberastu eta erakargarritasuna areagotu.\n#1 patri 3-aza- 7 12:49\nSolasaldi bikaina, bai horixe!


Arrakasta lortu duten liburuak - Nafarberri\nHome liburuak Arrakasta lortu duten liburuak\nArrakasta lortu duten liburuak\nMaider Pascual ordua: 00:13 liburuak,\nJulia Navarro da liburu honen egilea. Eleberri honetan gai ugari lantzen dira: errua, mendekua, kontzientziaren pisua eta jarraitzen gaituzten mamuez eta hauek erabakiak baldintzatzen dituztela. Fernando da protagonista, errepublikar errepresalitu bat. Honek Gerra Zibilaren ondorengo Espainia uzten du Catalina eta Eulogiorekin. "Normait akabatu ondoren inor ez da lehen zen bezalakoa izaten". Hiru pertsonaiek haien sekretuen esklabo izango dira.\nLiburu honen egilea Eva García Sáenz de Urturi da. Hiri zuriaren eleberriaren hirugarren liburua da. Berriz ere, Unai Lopez de Ayalak helburu berri bat du: hiltzailea aurkitu. Oraingoan, hilketek Erdi Aroko modus operandi batekin zer ikusia daukate. Esate baterako, “Denboraren gizonak” liburuan deskribatzen diren hilketen berdin berdinak dira. Liburuaren ordena ez da kronologikoa, bi denbora nahasten dira: Gasteiz 1192an eta 2019an. Oraingo biktimak Espainiako euliaren pozoiarekin hil dira, eta erreka batean agertzen dira txakur, oilo, katu eta suge batekin. Unai Lopez de Ayalak bere iraganarekin zer ikusi handia duen gauza baten berri izango du, eta bere familia eta bizitza aldatuko zaio.\nEduardo Mendozak arrakasta lortu du liburu honekin. Rufo Batalla eleberri honen protagonista da eta egunkari baterako printzearen ezkontzaren inguruan idatzi behar du. Honekin adiskidetasuna izango du eta Espainia frankista txiki geratuko zaio. Horregatik New York-era joango da diru gutxirekin. Bertan 60. hamarkadako fenomenoen lekuko izango da: mugimendu homosexuala, arraza berdintasuna, feminismoa, kultura mugimenduak, etab.\nJeff Kinneyk txikitxoen artean gustokoena izatea lortu du. Greg, protagonista, beti nahi izan du handia izan. Baina orain handia dela, benetan merezi du? Festen arazoetan, errespontzabilidade gehiago, aldaketa fisikoak… Eta arazo guztiei aurre egin beharko dio bere lagun Rowley gabe.\nHaruki Murakamik pentsatzeko liburu batekin lortu du arrakasta. Tokioko erretratista bat Japoneko iparraldera joaten da bizitzera, baso bateko etxe isolatu batera. Etxe horretan hainbat zarata entzuten ditu eta azkenan ganbara bat aurkitzen du, atean "komendadorearen heriotza" jartzen duena. Hau irekitzean beste mundu bat ikusten du: Mozarten Don Guiovanni lana, erretratu baten enkargua, nerabe bat eta, noski, komendadorea. Eleberria laberinto bat bihurtzen da, non irakurleak ez du ezer ulertuko eta adi egon beharko da. Erantzunik gabeko galderak etorriko zaizkio burura.\nFernando Aramburuk Euskadik ETAren testuinguruan bizi izandakoak gogora ekartzen ditu. ETAk armak utziko dituela aditzera ematen du, eta Bittori hilerrira doa. Terrorista taldeak bere serrara hil zuen eta iraganeko etxera itzuliko dela esatera doa. Bertan dagoela, arazo eta gatazkak hasiko dira. Bere bizilagun Mirenekin batez ere, bere seme Joxe Mari kartzelaratu baitzuten. Eleberri honek barkamenaz eta ahaztearen zailtasunaz hitz egiten du.\nArturo Perez Rebertek iraganera itzuliko gaitu. 1937. Lorenzo Falkok beste misio bat du eta Gerra Zibilean dagoen Espainia utziko du Parisera joateko. Pablo Picassok margotzen ari duen Guernica ez iristea Erakusketa Unibertsalera, izan ere, bertan errepublikak babes internazionala bilatzen ari du. Hainbat gai lantzen dira: artea, musika, negozioak, intelektualen bizitza, errefuxiatuena eta aktibistena, etab. Falkok bere ideien arteko liskarrei aurre egin beharko die.\nErantzun motzak galdera handiei\nStephen Hawking hil aurretik liburu hau idazten zebilen, bertan hainbat galdera planteatzen dira erantzunekin. Hauek arlo akademikoaren inguruan eta beste hainbat gauzen inguruan dira. Gizakion erronkak, norantz goaz ondoren, etab.\nNire begien tinta\nAitana Ocañak ez du soilik arrakasta lortu musikarekin, atera berri duen liburuak salmenta asko lortu ditu. Liburu honetan ilustrazioak eta testuak tartekatzen dira. Bertan artistaren esperientziak, sekretuak eta berak egindako ilustrazioak aurkitu ditzakezu.\nIstorio bat merezi duten amaierak\nAlbert Espinosak kotakizun asko idatzi ditu liburu honetan. 3-8 orriko kontakizunez osatutako libirua da. Hauek pentsatzera eramango zaituzte, irri eta negar egitera, hunkitzera... Agertzen diren pertsonai guztiak Espinosaren ingurukoak dira, berak deitzen dituen moduan "pertsona horiak". Istoriotxo hauek pelikula baten modukoak dira, horregatik bakoitzak poster bat du. Posterrak istoria horien filmaren kartelak dira.


EROSKIren frankizia sareko salmentak %6 handitu ziren 2014an, eta 316 lanpostu berri sortu zituen enpresak – OVES-GEEB\nUneko orria EROSKIren frankizia sareko salmentak %6 handitu zi...\nEROSKIk 58 supermerkatu ireki ditu 2014an, iaz baino 12 gehiago. Irekiera horiei esker 316 lanpostu sortu dituzte, eta 18 milioi eurotik gorako inbertsioa izan dute. Horrela egin du EROSKIk aurrera sare frankiziatuen hedapenean, eta guztira 148 establezimendu berri ditu 2013.urtetik plan estrategikoa martxan jarri zuenetik; Espainiako bigarren supermerkatu frankiziatuen sarea du orain.\n2014an ireki zituen 58 establezimendu frankiziatuak martxan daude Andaluzian (10), Aragoin (3), Balearretan (12), Kantabrian (2), Katalunian (11), Galizian (2), Madrilen (1), Nafarroan (3) eta Euskadin (14). Kooperatibak frankizien aldeko apustua egin du, horrela azpimarratu zuten 2013-2016ko Plan Estrategikoan. Datozen urtetan, aipatutako sare frankiziatuaren hedapena Andaluzian, Madrilen, Gaztela-Mantxan, Katalunian, Extremaduran eta Levanten ardaztuko da.\nEROSKIk frankizia eredu osoa eskaintzen du, EROSKI/City eta Caprabo (Katalunian) entseinarekin, 250 eta 500 m2 bitarteko establezimenduei zuzendua; beste aukera batzuk ere eskaintzen ditu, Aliprox, Onda eta Aprop (Balearretan), adostutako frankizia eredu malguago batekin 250 m2 inguruko lokalentzat.\n2014 bukaeran EROSKIk bere komunitate frankiziatuari “Zurekin frankizian” programa aurkeztu zion; egitasmo hori aitzindaria da frankizien sektorean eta merkataritzan prestakuntza, zerbitzuak eta abantaila pertsonalizatuak, produktuari buruzko informazioa eta denden kudeaketa optimizatzeko tresnak…eskaintzen die frankiziatuei.


Ego Ibarra 2015: herriko mugarriak konpontzen hasi Klub Deportiboko ikerlarien gidaritzapean.\nEibarko Udalak, Klub Deportiko kideek egindako lanean esandako mugarriak konponduko ditu.\nEgo Ibarra 2015: herriko mugarriak konpontzen hasi Klub Deportiboko ikerlarien gidaritzapean. - Gehiago irakurri\nEgo Ibarra 2015: herriko industria-ondareari buruz Mikel Aparicio arkitekto eibartarra egiten ari den ikerketaren hasierako urratsa amaitzear dago, datu bilketarena. Udal Artxiboko Funtsetan ikerketa-lan sakona egin du azken ehun urte hauetako industria-eraikinen arrastoari jarraikiz. Eibarko industria-ondareari buruzko ikerlana - Gehiago irakurri\nCarlos Narbaiza zenaren familiak Eibarko herriari eman dio haren Fondo guztia: 2000 piezatik gora, denak Eibarko tailerretan egindakoak. Udalbatzak, irailaren 28an egindako bilkuran, onartu eta eskertu egin zuen Carlos Narbaiza eibartarrak bildutako pieza guztien dohaintza, haren familiak herriari eman eta Museoak kudeatuko duena. Carlos Narbaiza fondoa - Gehiago irakurri\nEgo Ibarra 2015: "…eta kitto" udal aldizkari zaharrak sarean\nEgo Ibarra batzordeak digitalizatu eta sarean jarri ditu "…eta kitto!" aldizkari zaharrak, 1988ko abendutik 1991eko abendura bitartean, Udaleko Euskara departamentuak kazetari ikasle gazteen laguntzari esker editatu eta kaleratu zituen hileroko aldizkari haiek. Ego Ibarra 2015: "…eta kitto" udal aldizkari zaharrak sarean - Gehiago irakurri


Elkarrizketa soziala aldarrikatuz hasi da lanari buruzko nazioarteko kongresua unibertsitate zaharrean — Oñatiko udala\nElkarrizketa soziala aldarrikatuz hasi da lanari buruzko nazioarteko kongresua unibertsitate zaharrean\nLan duina eta enpresa konpetitiboak izateko oinarri dela esan dute Lehendakariak eta Lan eta Justizia Sailburuak\nLege Soziologia Institutuaren ekimenez eta Lanaren Nazioarteko Erakundearen mendeurrenaren baitan Nahi dugun lanaren etorkizuna: eztabaida globala izeneko kongresua egiten ari dira unibertsitate zaharrean. Lan arloko askotariko eragileek bat egin dute kongresuan: langile eta enpresen ordezkariak, politikariak, akademikoak, ikerlariak, lan arloko epaileak eta abar. 130en bat aditu, lana eta gizartea, lan duina, lan osasuna eta segurtasuna edota lanaren gobernantzaren inguruan eztabaidatzen.\nSarrerako ekitaldian, Lege Soziologia Institutuko zuzendari zientifiko Noe Cornagok ongi-etorria egin die guztiei eta jardunaldiak emankorrak izatea opatu die. Beste horrenbeste egin du Mikel Biain alkateak, kongresuaren ondorioak bildu eta Suitzan aurkeztuko den Oñatiko Adierazpenaz, oñatiar moduan harro dagoela esanez. Joaquin Nietok, Lanaren Nazioarteko Erakundearen Espainiako zuzendariak ere berba egin du eta erakundearen oinarrietako bat langileek lan duina izateko duten eskubidea dela azpimarratu du. Bai orain 100 urte baina baita gaur egun ere, enplegu, ekonomia eta gizarte arloan erronka berriak daudenean.\nElkarrizketa sozialaren garrantzia azpimarratu dute kongresuaren irekieran berba egin duten Jaurlaritzako bi ordezkariek, Mª Jesus San Jose Lan eta Justizia Sailburuak, lehenik, eta Iñigo Urkullu Lehendakariak, ondoren. Lan eta Justizia Sailburuak, azkenaldiko lan erreformek negoziazio kolektiboan eragin duten ondorio negatiboa azpimarratu du, indarrean dagoen hitzarmen kolektiboa duten langileen portzentajea jaitsi egin baita, EAE mailan % 47,3 zen urte hasieran, Gipuzkoan, % 28a besterik ez. Zentzu horretan, lan harremanak kaltetu ez daitezen elkarrizketa soziala ezinbestekoa dela esan du Mª Jesus San Josek. Dei berezia egin die gainera Lan eta Justizia Sailburuak elkarrizketa sozialerako mahaitik kanpo dauden sindikatuei bertaratu daitezen.\nIldo berean berba egin du Iñigo Urkullu lehendakariak, Eusko Jaurlaritzak elkarrizketa, globalizazio eta elkarlanaren bidean diharduela azpimarratuz. Gaur hasi den kongresu honetatik Lanaren Nazioarteko Erakundearen egoitzara eramango den Oñatiko Adierazpena lan harremanetarako eredu berritu bat lortzeko Euskal Herritik egiten den ekarpena izatea espero du Urkullu lehendakariak.\nLanari buruzko nazioarteko kongresu hau bihar eguerdian amaituko da.\n(Arg: Marian Gonzalez)


Basauriko sexu abusuen bi urteko prozesua osorik kontatu du biktima batek | Geuria\nPepe Godoy basauriarrak bigarren bideo bat zabaldu du, sare sozialen bitartez, duela bi urte Ertzaintzan sexu abusuak salatu zituenetik hona bizitako prozesua osorik azaltzeko. Besteak beste, entrenatzailaren aurkako sexu abusuen inguruko epaiketa laster burutzea eskatu du Godoyk, eta atxiloketaren ostean epaileak akusatuaren aurkako kautelazko neurririk jarri ez izana gaitzetsi du. Halaber, Baskonia Futbol Eskolaren jarrera “lotsagarria” izan dela uste du basauriarrak, zuzendaritzak “modu ofizialean jakin bazekielako, Ertzaintzaren bitartez, entrenatzailearen aurkako sexu abusuen inguruko zenbait salaketa jarriak zeudela”, eta hala ere, “ez zuelako entrenatzailearen aurkako neurririk hartu, ez eta biktimak babestu”. Prozesu judiziala martxan jartzea ahalbidetu duen adin txikikoaren balentria nabarmendu du Pepek, “oso zaila delako adin horrekin sexu abusuak jasan dituzula onartzea eta salatzea”.\nBI URTEKO PROZESUA\nPepe Godoy basauriarrak duela bi urte salatu zituen Basauriko 60 urteko entrenatzaile ohiarengandik jasandako sexu abusuak. Eskola kirolean izan ziren sexu abusuak, Godoyk 8 eta 11 urte artean zituenean. 36 urteren ondoren umetan gertatutakoa bere bikotekideari kontatu zion eta honek Ertzaintzan salatu zuen. Gertaerek Godoyk 28 urte zituela preskribatu zutenez, ezin izan zen epaiketarik egin. Hala ere, Baskonia Fubtol Eskolarekin harremanetan jarri zen, ustezko abusatzailea bertan ari zelako umeak entrenatzen. Zentsu horretan, “lotsagarritzat” jo du eskolako zuzendaritzaren jarrera, “salaketa publiko egin aurretik bazekitelako, nire ahotik eta Ertzaintzak konfirmatuta, entrenatzaile horren aurkako sexu abusuen inguruko salaketak zeudela”. “Nahiz eta abisua jaso zuten”, dio Pepek, “salaketa publiko egin arte eskolak ez du entrenatzailaren aurkako neurririk hartu”, eta gaineratu du, “eskolak ez dituela biktimak defendatu”.\nHalaber, prozesu judiziala martxan jartzea ahalbidetu duen adin txikikoaren balentria nabarmendu du Pepek, “oso zaila delako adin horrekin sexu abusuak jasan dituzula onartzea“. Usteko abusatzailearen balizko biktimei salatzera animatu ditu Pepek, “kontatzerakoan hobeto sentituko direlako”. Pepek lehen salaketa publiko egin zuenetik (2018ko azaroaren 13an), sei izan dira guztira gizon beraren aurka herrian jarritako denuntziak, bide beretik denak. Halaber, Pepek uste du biktima gehiago egon daitezkela, “akusatuak 40 urte pasa dituelako Basaurin umeak entrenatzen”.\nBasauriko Udalak, Aldundiak eta Eusko Jaurlaritzak sexu abusuen biktimentzako laguntza psikologikoa bermatu dezatela eskatu du Pepek, bai eta epaiketaren zain dagoen adin txikikoarentzako babes judiziala, epaiketan abokatu batek defendatu dezan.\nAisialdi eta boluntariotza proposamen ezberdinak aurkeztuko ditu Arrigorriagako Oporretako Azokak


Istoriolari: Irakurlearen dekalogoa\nZer pentsatuko zenuke zuk buruan darabiltzazun ideia berberak liburu batean idatzirik topatuko bazenitu? Eta kasualitateetan sinisten ez baduzu? Zergatik etorri zaizu liburu hori, hori hain juxtu, eskuetara?\nPennac maisuaren eskutik inoiz jasotako leziorik ederrenak jaso nituen Comme un roman liburuan… eta irakurtzeaz mintzo garenetan, beti dut gogoan…\nIrakurri aditzak, maitatu aditzak bezalaxe, ez du aginterarik onartzen, ezin da aginteran jokatu… ez baitu ezertarako balio… Ezin inor nahi ez duen horretara behartu… Horregatik, irakurzaletasunaz ari garela, zaletasuna pizteaz ari behar, ez agindu eta betebeharrez.\nHamar mandamenduen gisa, irakurlearen dekalogoa eman zigun Pennacek, eta Blake handiak iruditara ekarri, umorez… Gure gozamenerako.\nEgilea: Momo ordua: 22:41\nAnonimoa 2016(e)ko martxoakren 20(a) 09:33\nMomo liburu bat al da irakurlearen dekalogoa? ez dakit baina nok irudia euskaraz aurkitu dut posible baduzu edo nahi badezu jarri dezakuzu...\nEsaldi magiko bat?


Zenbat eta gehiago, hobe - Deia\nZenbat eta gehiago, hobe\nPatin-hockey eskola ligan Kantabriako klub bat sartu da: Santanderreko Tenis Magdalena\nmiriam rodríguez 09.02.2020 | 20:58\nOlarizu kadete taldea Jose Sampedro\nOlarizu kadete taldea\nBizkaian ez daukagu izotz-pistarik, baina ezta beharrik ere. Hockey zaleek beste aukera batzuk bilatzen jakin dute. Izotz-hockeya beti izan da ezagunena, baina baita ospe txarrena eduki duena ere. Izan ere, beti lotu izan da borroka eta oldarraldiekin. Ospe txar horrek Bizkaian praktikatzen diren bi modalitateei ere eragin die: Patin-hockeya eta linea-hockeya. Zorionez, etiketa hori galtzen joan da eta eskola liga egonkortu egin da, batez ere patin-hockeyarena.\nLiga honek urteak daramatza, eta badaude klub beterano batzuk, denboraldiz denboraldi irauten jakin dutenak. Gainera, taldeek goiko kategorietan jarraitzeko aukera dute, behin eskola etapa amaituta, eta hori ere pizgarri bat da jokalari askorentzat. Haur mailako kategoriaren eta kadetearen artean beherakada handirik ez egotea lortu dute, eta meritu handia da, izan ere, beste kirol batzuetan oso nabarmena da parte-hartze jaitsiera maila horietan. Klub beterano horiek honakoak dira: Barakaldoko Gurutzeta, Getxoko Jolaseta, Bilboko Loyola Indautxu eta Santutxu, eta Loiuko Urdaneta.\nBestalde, urteotan hainbat klub berrik edo eskola harrobia sortzea lortu duten klubek bat egin dute. Batzuek betidanik eduki dute pista herrian, beste batzuek ez; baina hori ez da traba izan afizioa sortzeko. Gatikako Iusturi, MSK Mungia eta Getxo Irristan taldeak izan dira sortu diren azkenak. Hala ere, Ligako hirugarren talde bat aipa dezakegu: beteranoak baina aldi berean berriak diren klubak. Eskola ligan parte hartzen hasi diren Bizkaitik kanpoko klubak dira.\nEskola kiroleko txapelketak Bizkaiko Foru Aldundiak eta federazioak antolatzen dituzte, kasu honetan irristaketa federazioak. Normalean, jarduera horiek Bizkaiko klub eta ikastetxeei zuzentzen zaizkie, baina patin hockeyaren kasuan, salbuespen bat egin da. Batetik, Donostiako talde batek ere parte hartu du, Mundaiz, eta Gasteizko beste batek, Olarizu. Bestalde, Kantabriako bi talde ere batu dira: Santanderreko Voto eta Tenis Magdalena. Azken hori denboraldi honetan hasi da. "Lau talde horiek, teorian, ezin dute gure ligan parte hartu, baina Bizkaiko Foru Aldundiari baimena eskatu zioten, jokatu ahal izateko. Haientzako ez du ahalegin handirik eskatzen, haiek izan baitira eskaera egin dutenak. Kantabrian hiru klub baino ez daude, eta pentsatu zuten, distantzia kontuan izanda, ondo etorri ahal zitzaiela gurekin jokatzea. Baimena eskatu zuten, eta orain hala egiten dute. Mundaiz eta Olarizuren kasuan, badaukate pista, baina lurralde horietako klub bakarrak dira", esan du Modesto Marínek, Bizkaiko irristaketa federazioko patin-hockey arloko arduraduna.\nKantabriako klubaren bat egiteaz gain, ligan beste nobedade bat dago aurten: kategoria aldaketa, estatu eta nazioarte mailako lehiaketetara egokitu ahal izateko. Orain, esaterako, kategoria bakoitzean bi multzotan sailkatu dira taldeak, adinaren arabera. Horretaz gain, talde horietan estatu mailako sektoreetara joan nahi duten taldeak eta joan nahi ez dutenak daude. Neurri berri horretara moldatzea zaila izan daiteke, baina klubak lanean ari dira eta taldeak egokitu egin dituzte.\nHockeyaren hazkundearen arrazoietako bat nesken txapelketen ugaritzea izan da. Duela urte batzuk neska gutxik jokatzen zuen, baina egoera hori guztiz aldatu da, eta, gaur egun, talde batzuetan neskak dira nagusi. Edozein kasutan, eskola liga mistoa da eta neska-mutilek elkarrekin jokatzen dute, arazorik gabe, baina txapelketa horretatik kanpo, federazioak nesken kontzentrazioak sustatzea erabaki zuen, duela urte batzuk. Hilabetean behin taldeetako neskei dei egiten zaie federazioak aukeratutako pista batean elkartzeko. Kontzentrazio horien bidez, neskek elkar ezagutzea eta monitoreekin batera teknifikazioa egitea da asmoa. Jarduera honek arrakasta handia izan du. Hori dela eta, pasa den urtean beste urrats bat ematea erabaki zen, eta liga txiki bat sortzea. Horren baitan, taldeek hainbat partida jokatzen dituzte, eta talderen bat osatuta ez badago, beste talde batzuetakoak elkartzen dira, errugbian egiten den moduan. Igandean jardunaldi horietako lehena egin zen, Bilboko Jesuitas ikastetxean. Hockeyak gorantz jarraitzen du, eta oso argi daukate: "zenbat eta gehiago izan, hobe".\nLos contagios no descienden en Bizkaia en víspera del fin del estado de alarma\nLa UPV/ EHU reduce un 5% el precio de las titulaciones científicas\nUn vasco halla dos ciudades perdidas fundadas por Alejandro Magno\nETS licita por 4,6 millones la supresión del paso a nivel de Euba en Amorebieta


Euskarabidea :: Euskararen Nafar Institutua\nJaso buletina zure\nEuskararen Nafar Kontseilu berriak lehen bilera egin du\n2018ko maiatzaren 23a\nOrdezkari-kopurua handitu du 22tik 33 kontseilukidera\nEuskararen Nafar Kontseilu berriak lehen bilera egin du gaur goizean, 33 kiderekin (lehen 22 zituen). Martxoan onartutako egitura berriari Ana Lujanen izendapena gehitu behar zaio, Nafarroako Parlamentuak izendatua. Egitura berria kide anitzeko organoen analisiaren bidez ezarritako irizpideetan oinarritzen da; analisia gobernuak berak egin zuen 2016ko urrian.\nGaurko bileran, 2017ko jardueren memoria aurkeztu dute. Halaber, Euskararen Lehen Plan Estrategikoaren aplikazioaren berri eman dute, eta Planean jasotako ardatz ezberdinak 2017an zenbateraino bete diren azaldu dute.\nNafarroako Herri Administrazioetako euskararen erabilera arautzen duen 103/2017 Foru Dekretuaren esparruan, Nafarroako Gobernuaren Departamentu ezberdinetako plangintza-lanen hasieraren berri eman dute (dekretuko 6. artikuluan jasotzen direnak). Ondorengo departamentuak nahiz Enpleguaren Nafarroako Zerbitzua eta Turismoko Zuzendaritza Nagusia jada hasi dira plangintzak egiten, diagnostikoan eta plazen komunikazio-premietan oinarrituta: Herritarrekiko eta Erakundeekiko Harremanak; Osasuna; Hezkuntza; Kultura; Landa Garapena, Ingurumena eta Toki Administrazioa; Ogasuna eta Finantza Politika.\nBileran, Euskaraldia abian jartzeko Topagunearekin sinatutako hitzarmena landu dute; baita ere, toki-mailan proiektua aktibatzeko egingo diren kudeaketak eta aurrera eramateko behar diren baliabideak. Azpimarratu behar da akordioa Euskararen Plan Estrategikoan, hizkuntzaren erabilera-eremuan, jasotako helburuetan kokatzen dela, eta hiztunek arlo sozial guztietan erabiltzea errazten du.\nEuskararen Nafar Kontseiluaren funtzionamendua hobetzeko asmoarekin, lana aurreratzeko Lan Batzordeak osatuko dira, eta funtzio berriak gehituko zaizkie; hala nola, Euskararen Plan Estrategikoaren garapenari eta betetzeari buruzko informazioa ematea eta Lan Batzordeek egindako proposamenak eta txostenak aztertzea; horien emaitzak osoko bilkuran aztertuko dira. Bilkura honetan, ondorengo batzordeak proposatu dituzte:\nHelduei euskara Irakasteko Batzordea.\nEuskararen erabilera soziala aktibatzeko Batzordea, erabilera sozialerako neurriak eta herri administrazioetakoak aztertzearren.\nEuskararen ospea hobetzeko Batzordea, gizartearen proposamenak integratze aldera.\nEurogutunaren txostenari buruzko informazioa ere eman dute; dagoeneko bidali zaio Espainiako Gobernuari.\nAzkenik, Espainiako Gobernuak jadanik Europako Kontseilura bidali duen seigarren txostenari buruzko informazioa eman dute, espainiar estatuan eurogutuna aplikatzea ebaluatzeari buruzkoa. Ildo horretan, Adituen Batzordea bitartekari ezberdinekin udazkenean biltzea aurreikusten da, ebaluazio horren edukia azter dezaten.\nEUSKARABIDEA - Euskararen Nafar Institutua\nYanguas y Miranda kalea 27, 1. solairua, 31003 Iruña - Tel. 848 42 60 54\nCopyright | Legezko abisua | Irisgarritasuna\n© Eskubide guztiak gorderik. Nafarroako Gobernua